
DIMAS: 
Peticion di permiso ta cuminsa cana na momento cu cumpli cu pago completo 


For di algun aña pasa, ta 
scucha comentarionan di 
atraso di permiso den DI- 
MAS den comunidad en 
general, pero ultimam- 
ente, sector Horeca ta bin 
confrontando 
problema 
pa hende por traha. Nan 
no ta haya hendenan local 
y stranhero tin cu warda 
periodonan largo pa cu 
nan permiso. 
Marilyn Wout, PR di De- 
partamento di Integracion, 
Maneho, Admision y Stran- 
heria a realisa un conferen- 
cia di prensa ayera mainta pa 
amplia un poco mas tocante e 
topico aki. El splica cu nan tin 
diferente proceso di permiso- 
nan andando, na unda cu si- 
man pasa nan a ricibi e ultimo 
version di e buki di maneho 
cu tambe a keda publica riba 
nan website, manera el a sig- 
ura. 


Tin diferente compania den 
sector comercial cu tin e 
necesidad pa haya emplead- 
onan local. Den esaki Wout 
a bisa cu si nan no a haya e 
curso di 1.52 cu ta riba e web- 
site di DIMAS, nan mester 
inscribi pa e curso aki, ca- 
minda e siguiente training ta 
bay cuminsa na april. 


E training aki ta encera kico 
e maneho nobo ta implica, 
kico ta e permiso cu hende 
por aplica p’e, documen- 
tonan y tambe con por traha 
cu e website. “E website tin 
diferente beneficio tanto pa 
e persona di recurso humano 
cu ta introduci e permiso, 
como tambe pa e cliente cu ta 
esun cu ta e titular di e per- 
miso aki.” 
Un peticion di permiso ta 
cuminsa cana na momento 


cu un persona ta cumpli cu 
e pago completo di e per- 
miso. Wout a sigura cu nan 
ta hayando retonan pa locual 
ta pago di permiso y cu hopi 
persona ta keha cu nan per- 
miso “ta pega”, pero ora ta 
bay check riba e sistema di 
website, ta resulta cu hopi 
di nan a paga un parti y no e 
permiso completo, of nan a 
haci e pago di otro forma cu 
no ta esun corecto. 


Wout a señala cu si algun 


persona a cumpli cu e pago 
por manda e comprobante 
na e e-mail: betaling@dima- 
saruba.aw pa asina nan por 
comproba cu Departamento 
di Impuesto cu a ricibi e pago 
y e ora e peticion ta sigui cana 
den e proceso di permiso. 


Segun e maneho di admision, 
Wout a bisa cu nan tin cu bay 
wak si e compania ta existi, si 
ta inscribi na KvK, entre otro, 
pa wak si tur e datonan ta cor- 
ecto pa asina por introduci e 


peticion di permiso. 
Na momento cu nan tin tur 
e datonan, nan ta traha e usu- 
ario pa e compania of e titular 
di e permiso. Cu esaki nan ta 
invita companianan pa haci 
e training di esaki, pa cual 
nan ta tuma 10 participante 
maximo dependiendo cuanto 
demanda e training aki tin pa 
nan por programa esaki. 


Nan tin un cantidad di en- 
tre 3.000 pa 4.000 peticion 
di permiso pa aña den e parti 
laboral, segun Wout a co- 
menta, y ta existi companian- 
an cu ta para garante pa nan 
empleadonan. Pa e motibo 
aki, nan ta pidi na compani- 
anan cu tin empleadonan cu 
nan permiso ta bay caduca na 
april, mei of juni di e aña aki, 
pa nan inscribi pa e curso aki 
di e website, pa por wordo in- 
strui con pa entrega peticion 
di permiso di un forma cor- 
ecto. 


E tempo cu nan tin pa procesa 
cada permiso ta entre 6 pa 10 
siman, pero si ta haci e peti- 
cion usando e website, esey 
ta nifica cu e permiso por bay 
mas lihe, manera Wout a afir- 
ma. Den futuro, e solicitante 
di permiso of e compania lo 
por paga e permiso via e web- 


site mes pero nan ta trahando 
riba esey, pues e no ta na vig- 
or ainda. 


Tin diferente factor cu ta 
hunga den e tardansa di un 
permiso. Wout a señala cu 
den e tres luna aki, ya caba 
tin 3.334 peticion di permiso 
cu a wordo entrega. Di esaki, 
casi 1.000 di nan ta cla y 1.176 
peticion ta pendiente di pago. 
“Esakinan ta peticion cu a 
wordo entrega y cu ainda nos 
no a ricibi e pago of tin peti- 
cion cu a wordo paga, pero e 
pago no a wordo registra.” 


Den e cambio di maneho, e 
peticion ta cuminsa cana na 
momento nan ta ricibi e pago 
completo debi cu “no ta DI- 
MAS ta esun cu ta registra e 
pago, ta Departamento di Im- 
puesto y a nan ta informa cu e 
ta peticionnan cu a cumpli cu 
e pago y esey ta wordo hinca 
den e sistema,” el a declara. 
Tambe, den e peticionnan cu 
nan tin den proceso, nan ta 
depende di otro instancianan 
como Departamento di Im- 
puesto cu a wordo menciona 
caba pa asina ey wak si e per- 
sona ta cumpli cu e inkomen- 
snorm pa por check si e ga- 
rante tin por lo menos 2.040 
florin pa luna. 

Rotary Club of Aruba a anuncia nan evento Fiesta Rotaria 2023 


Ayera mainta a tuma luga 
e conferencia di prensa 
di Rotary Club of Aru- 
ba durante cual nan a 
anuncia e di 40 edicion 
di e evento Fiesta Rotaria 
2023. Presidente di Rota- 
ry Club of Aruba (RCA), 
Shelby Maduro, hunto cu 
Luis Oduber, Chair Fi- 
esta Rotaria RCA, y Kapil 
Sawilani, Co-Chair Fiesta 
Rotaria RCA, a elabora 
ariba e diferente deta- 
yenan di e evento. 


Maduro a anuncia cu despu- 
es di tres aña cu pandemia di 
COVID-19 a golpia Aruba 
y a pone stop na tur tipo di 
actividad, e weekend aki, dia- 
domingo, 2 di april, lo tuma 
luga e di 40 edicion di Fiesta 
Rotaria. 


Fiesta Rotaria ta e evento di 
recaudacion di fondo mas 
grandi di RCA, na unda cu 
e dia aki tur locual cu RCA 
bende durante e evento, 
hunto cu e bendemento di 
nan popular rifa, tur e placa 
cu wordo recauda lo bay back 
100% pa comunidad. 


“Cu e placa aki nos ta yuda 
diferente fundacionnan den 
comunidad den e area di 
muchanan, adultonan mayor, 
personanan cu desabilidad 
y hobennan. Cu cada placa 
y cada rifa cu wordo cum- 
pra, cu tur articulo cu wordo 
cumpra abo tambe por yuda e 
comunidad di Aruba,” Mad- 
uro a resalta. 


El a sigui splica cu e meta cu 
RCA tin pa e aña aki ta pa 
logra un suma di mas di 400 
mil florin di ganashi pa nan 
por duna back na comunidad 
y yuda tur esnan cu tin mes- 
ter di dje. 


Fiesta Rotaria lo tuma luga 
diadomingo awo 2 di april 
2023 for di 10or di mainta 
te cu 6or di atardi na e park- 
inglot di Stadion Guillermo 
Prospero Trinidad. 


Luis Oduber, Chair di e or- 
ganisacion di Fiesta Rotaria 
di RCA a elabora ariba e 
diferente actividad- y atrac- 
cionnan cu ta bay tin duran- 
te e evento aki pa pueblo di 
Aruba. 


Ta bay tin e famoso su- 
permercado na unda cu ta bay 
tin hopi producto na prijsnan 
hopi abao pa comunidad. El 
a menciona cu ta bay tin en- 
tre otro juice, refresco, papel 
sanitario, productonan pa 
laba paña, bleki di cuminda, 
cuminda pa bestia y diferente 


producto di cushina. 


Tambe ta bay tin tent di paña, 
na unda ta bay tin tela, paña 
di mesa, cusinchi, serbete, 
y ta bay tin paña y sapato pa 
hende muhe, hende homber 
y mucha. 


Durante e benta ta bay tin un 
tent na unda ta bay tin pro- 
ductonan pa hogar y trabou. 
Segun Oduber a indica, tin 


un total di nuebe container 
cu productonan cu ta in- 
clui entre otro cama, ma- 
tras, boxspring, cashi, stoel, 
mesa y hopi mas. Ta bay tin 
tambe verf, schroef, tegels, 
glas y mas otro producto pa 
cas. Adicionalmente, lo tin 
productonan pa computer 
manera monitor, keyboard y 
mouse. 
Manera custumber durante 


e eventonan di Fiesta Rotaria 
den añanan anterior, ta bay 
tin e tent di mata. Aki por 
haya un variedad grandi di 
mata di fruta, mas di 80 mata, 
di frutanan manera mango, 
sorsaca, mispel, kenepa y 
mas. Ta bay tin tambe un var- 
iedad di matanan pa decora- 
cion pa cas. 


RCA ta conoci pa nan famoso 
Wheel of Fortune (Ruleta di 


Fortuna) cu no por keda afo, 
na unda tur hende tin opor- 
tunidad pa gana diferente 
premio. 


Rotaract Club of Aruba, part- 
ner di Rotary Club Aruba, 
tambe lo t’ey presente cu un 
tent na unda ta bay tin dife- 
rente cos di come, bebe y cos 
dushi. 


Oduber a agrega cu ta bay 
tin entretenimento, show di 
baile, banda musical y DJ pa 
entretene e publico presente. 


Kapil Sawilani, Co-Chair Fi- 
esta Rotaria di RCA, a splica 
cu parti di tur e actividadnan 
cu ta bay tin durante e evento, 
nan ta bay tin e famoso rifa di 
Fiesta Rotaria mes. 


Pa loke ta e premionan, 
Sawilani a conta cu ta bay tin 
un total di 14 premio. Prome 
premio ta un auto Chevro- 
let Groove; segundo premio 
ta dos pasashi pa Medellin, 
Colombia; di tres premio ta 
un Iphone 13; premio cuater 
y cinco ta un gift certificate 
di 1500 florin di Kooyman 
y Boolchands; premio seis y 
shete ta gift certificate na ba- 
lor di 1000 florin di Ling & 
Sons y AMC Unicon; premio 
number ocho ta un weekend 
stay pa dos persona na Divi 
Resort Aruba y premionan 
nuebe te cu 14 ta bay ta 500 
florin cash. 


E rifa lo ta disponibel dia di 
Fiesta Rotaria mes y e gana- 
donan di e rifa lo wordo saca 
na final di e evento. Sawilani 
a agrega cu e rifa lo wordo 
saca den presencia di un no- 
tario y el a informa tambe 
cu no ta necesario pa e per- 
sona cu gana un premio t’ey 
presente durante cu nan ta 
sacando ganadonan pa por 
ricibi su premio. 


“E ta un bon oportunidad pa 
coopera cu nos, cumpra e rifa 
pasobra tur e fondonan cu 
wordo recauda den e even- 
to Youtube den e rifa lo bay 
100% back pa comunidad di 
Aruba,” el a remarca. 


Por ultimo, Maduro, Presi- 
dente di RCA a informa cu 
na tur e tentnan ta bay tin 
mashin di banco pa tur per- 
sona cu ta desea di usa nan 
carchi di banco pa cumpra 
cualkier cos, hasta na e rifa, 
por haci esaki libremente. 


Rotary Club of Aruba ta invi- 
ta pa pasa disfruta di e evento 
Fiesta Rotaria y di e forma aki 
aporta pa yuda e comunidad 
di Aruba. 

Ayera tardi, Kids & Youth 
in Action e tene un charla 
educativo pa tur su miem- 
bronan hunto cu nan may- 
ornan. E charla tabata den 
man di IBISA, cu a siña e 
muchanan e importancia 
di haci movecion y dietista 
Angelique Salsbach, cu a 
siña nan e importancia di 
come saludabel. 


Sra. Mildred Wever, hunto cu 
Kamilah Dammers di IBISA 
tabata encarga cu e charla di 
actividad fisico. E charla a 
enfoca ariba con actividad 
fisico ta importante pa e desa- 
royo di e muchanan den nan 
crecemento. 


Durante e charla, e muchan- 
an presente a hunga algun 


wega y a haci un tiki eherci- 
cio. E mayornan cu a compa- 
ña nan yiunan tambe a haya e 
oportunidad di participa den 
algun di e weganan. Sra. An- 


gelique Salsbach, a duna un 
splicacion amplio y hopi edu- 
cativo ariba e importancia di 
come cumindanan saludabel. 


Durante su charla, el a dem- 
ostra e cantidad di sucu cu 


cierto bebida y cuminda cu ta 
hopi popular entre mucha y 
hoben tin y con e cantidad di 
sucu por tin efectonan hopi 
dañino pa e salud. 


Kids & Youth in Action 
Foundation ta un fundacion 
cu ta enfoca pa mantene mu- 
cha- y hobennan activo den 
actividadnan sano y ta consis- 


ti di un grupo di baile cumin- 
sando cu muchanan di cuater 
aña bay ariba. 


E fundacion a organisa e 
charla aki cu e meta pa sigui 
motiva tanto e mucha- y ho- 
bennan como nan mayornan 
tambe pa mantene un estilo 
di bida saludabel. 


Centro di Control di Ca- 
cho (CCC) a bin repor- 
tando cierto situacion cu 
nan ta enfrenta como in- 
stancia: diariamente nan 
ta haya cacho bandona 
dilanti nan luga of caso- 
nan di maltrato severo 
unda mester pone e bestia 
drumi pa no sufri mas. 


Mediante diferente publi- 
cacion haci riba red social 
Facebook, por a mira potret 
di cachonan bandona y un 
di nan cu tabata un caso hopi 
cruel di maltrato, cu a hala 
atencion di usuarionan. Nan 
a conta cu nan a ricibi un ca- 
cho cu cadena di hero pega 
den e cuero di su garganta. 
E cacho aki a wordo mara 
desde chikito y esaki a drenta 
den e cuero “y pa hopi tempo 
NINGUN hende, ni e doño 
a los e cadena.” 
Nan tambe a informa cu ora 
el a yega CCC ya caba e her- 
ida tabatin infeccion y a coba 


bay basta diep den e cuero. 


“E cacho aki a wordo poni 
drumi pa asina e no sinti do- 
lor mas. Pero e caso no a keda 
te aki. 
CCC cu colaboracion di 
Unit di KPA a bay back na e 
doño y a duna e persona aki 


un boet pa no a cumpli cu su 
responsabilidad como doño 
di e cacho aki.” 


Lamentablemente, 
casonan 
asina tin hopi, pero esaki no 
ta hacie aceptabel. Ley ta ex- 
isti y cu colaboracion di KPA, 
ta bay sigui reenforsa esaki 


pa asina comunidad di Aruba 
por cuminsa realisa cu abuso 
di animal no ta bay sin cas- 
tigo. 
“Nos no por salba tur na mes 
momento, pero un pa un nos 
ta yuda nan,” nan a sigura. 


Di mesun manera, a informa 


di otro caso di un cacho di 
rasa chikito, un chihuahua di 
nomber “Coco” cu riba potret 
ta mustra hopi tutu mes, pero 
tambe a bira victima di perso- 
nanan iresponsabel cu a lag’e 
pa su suerte dilanti CCC. 


E cacho aki tin su doño, pero 
asina mes el a wordo bandona 
na unda CCC tin video y in- 
formacion di e doño. Prome 
cu duna un boet, nan a di- 
cidi mediante e publicacion 
pa tuma contacto cu CCC y 
haya sa kico ta e situacion, di 
dicon a laga e bestia chikito 
aki bandona, y por tuma e de- 
cision corecto cu por ta otro 
di busca un doño nobo re- 
sponsabel. 


Abandono y maltrato ta bay 
contra ley di cacho. Ta im- 
portante pa comunidad en 
general cuminsa actua den 
esaki, pa ta doñonan mas re- 
sponsabel y cuida mascotan- 
an cu tambe ta sinti y ta sufri. 


Mester bin mas conscientisacion pa abandono y maltrato di cacho 


Kids & Youth in Action Foundation a organisa un Healthy Lifestyle 
Seminar pa su Miembronan 

Mi Voz ta Bo Voz a cuminsa cu proyecto Love and Protect 
Yourself na Maria College 


Manera Fundacion Mi Voz 
ta Bo Voz a informa siman 
pasa, nan a firma un acu- 
erdo cu Fundacion Bos di 
Hubentud di Corsou pa 
traha riba e parti di pre- 
vencion di abuso sexual 
di mucha na Aruba. Esaki 
a cuminsa e dia di ayera 
pa studiantenan mucha 
muhe di Maria College. 


Lisette Gomes a sigura cu 
nan ta asina contento cu pa 
hopi aña cu nan tin cu e lucha 
aki cu ta afecta e muchanan, 
“awe nos ta bay dal un paso 
sumamente grandi, cu nos 
ta bay cuminsa un proyecto 
cu ta bay siña nos muchan- 
an, mucha muhe principal- 
mente, con pa defende y cui- 
da nan mes riba e tematica aki 
di abuso sexual, acoso sexual 
of rape.” 


E training dirigi na aproxi- 
madamente150 mucha muhe 
tin un tempo estableci di tres 
dia, na unda nan no ta espera 
cu ta algo cu lo dura tres dia 
so, sino cu mester ta algo du- 
radero. Ademas di e proyecto 
aki, esnan envolvi den fun- 
dacion tambe ta hayando un 
otro training pa por drenta 
cu e parti di prevencion 
pa muchanan den kleuter- 
school. 


“Plan nos tin hopi. Nos kier 
yega na edadnan di mas jong 
posibel, y pa cu esaki nos lo 
bay tene e comunidad actu- 
alisa riba e tema aki. Pasobra 
nos ta scucha di proyectonan 
pa muchanan di klasnan mas 
grandi y nos a mira reciente- 
mente un caso di un baby 
di 8 luna cu a wordo abusa 
sexualmente. Esey a causa un 
shock hopi grandi, p’esey nos 
mester cuminsa lo mas pron- 
to posibel,” Gomes a sigura. 


Di su parti, Anne-Sheila Al- 
berto di Bos di Hubentud a 
señala cu pa basta tempo e 
topico di abuso sexual tabata 
un taboo y cu transcurso di 
tempo ademas di e yegada 
di social media, por mira cu- 
anto situacion a bin dilanti 
internacionalmente loke ta 
nifica cu no ta un problema 
di e islanan aki so, e ta algo 
mundial caminda e taboo ey 
a wordo kibra caminda mas y 
mas hende ta sali bin dilanti. 


El a bisa cu na Corsou pa pa- 
pia di abuso tabata algo hopi 
limita, awendia nan ta reg- 
istra tres caso den e ultimo 
tempo aki unda e agresor a 


haya entre 9 pa 10 aña di cas- 
tigo lo cual a subi manera el 
a sigura, pero e parti mas im- 
portante cu e ta considera ta 
“pa e mucha no bira victima, 
conscientisacion ta hopi im- 
portante, traha mas den pre- 
vencion y esey nos ta haci na 
tur scol na Corsou.” 


Den e 30 aña cu e fundacion 
aki tin, Alberto a comenta cu 
nan tin un relacion di mas 
di 13 aña cu Lisette Gomes 
prome cu el a lanta e dos 
fundacion y nan ta gradici pa 
esey aunke esaki no ta e unico 
fundacion cu e cual nan tin 
un relacion na Aruba, esaki 
ta pa contribui na loke nan ta 
bin haciendo pa hopi tempo 
caba na Corsou. 


“Nos ta hopi activo den loke 
nos ta haci, nos ta drenta den 
scolnan di Corsou casi tur dia 
cu nos material cu e parti di 
Love And Protect Yourself pa 
e cual nos tin un team com- 
pleto, tanto hende homber 
como hende muhe cu awe 
ta bay drenta na Maria Col- 
lege pa asina siña e muchanan 


self defense y tambe di e em- 
podera nan mes,” Alberto a 
sigura. 


E mesun proyecto aki dirigi 
na mucha muhe, tambe ta 
wordo dirigi na muchanan 
homber y tin e nomber di 
“Building Boys Empathy” na 
unda nan ta yuda e muchan- 
an homber pa crea empatia 
pero tambe pa e stima y re- 
speta su mes mas tanto “pa- 
sobra nos ta mira cu durante 
añanan semper ta enfoca pa 
hopi biaha riba mucha muhe 
y hende muhe, pero hende 
homber tambe a bira vic- 
tima di tur tipo abuso, esey 
ta nifica cu nos mester cuida 
nos mucha muhe y mucha 
homber, nan ta chikito, vul- 
nerabel y a nos como adulto 
mester ta e cusinchi pa cuida 
y preveni e abuso,” Alberto a 
expresa. 


Di loke ta trata e training cu 
a cuminsa ayera, Alberto a 
sigura cu nan ta bay educa un 
grupo y con ta reconoce abu- 
so, kico por haci na e ora di 
reconoce, algo cu nan a cum- 


insa haci for di basta tempo 
prome cu nan a bira un fun- 
dacion, nan tabata duna les di 
self defense na muchanan cu 
a bira victima di abuso sexual 
of tabata victima potencial. 


“E proyecto Love and Pro- 
tect Yourself ta bay mas deep 
den e training pasobra nan ta 
haya les di teoria, empoder- 
anan mes door di siña di nan 
curpa, con esey ta hinca den 
otro, kico e agresornan ta 
pensa y kico nan ta haci nor- 
malmente, tambe tin e parti 
practico unda ta siña e tecnica 
di karate, kickboxing, jiujitsu, 
unda nan lo siña defensa di 
chocamento, defensa ora tin 
un cuchiu of un pistol y tur 
esey nan ta bay siña pa nan 
mes por ehecuta e tecnica, 
pero tambe estado mental cu 
mester ta aden pa por ehecuta 
e tecnica, pasobra bo por sa 
cantidad di tecnica pero si bo 
no ta prepara mentalmente 
no por haci e tecnica nunca,” 
sensei Raul de Windt In- 
structor a señala. 

Minister Rocco Tjon: 
A inicia congreso den cuadro di proyecto di plan di mayor 


Diaranson mainta, Min- 
ister di Husticia y Asun- 
tonan Social Sr. Rocco 
Tjon, a habri e congreso 
den cuadro di proyecto di 
plan di mayor. 


Durante e congreso aki, vari- 
os experto den e tereno social 
lo comparti informacion pa 
loke ta trata aspectonan im- 
portante pa mayornan y mu- 
cha ora ta trata e tema di di- 
vorcio. Tur esaki den cuadro 
di e ley “voortgezet ouder- 
schap” cu probablemente lo 
wordo trata den Parlamento e 
aña aki ainda. 


Manera ta conoci, e congreso 
ta wordo organisa den un si- 
man caminda tambe a brinda 
diferente otro opleiding im- 
portante na profesionalnan 
den e sector. Asina a percura 
pa “leid op” 46 docente como 
“kies coach”, di cual dos 
grupo tawata pa e categoria 
di edadnan entre 6-12, y un 


grupo pa e categoria di edad- 
nan entre 13-18. Banda di 
esaki, 13 profesional a haya 
training den “familie media- 
tion”. 
E motibo pa cual a lanta e 
proyecto di plan di mayor, 
ta e introduccion di e ley 
“Wet Bevordering Voortgezet 
Ouderschap en Zorgvuldige 


Scheidingen op Aruba”. 
Parti di e ley aki ta e forma- 
cion di acuerdonan entre 
otro pa loke ta trata e cuido 
y maneho di e “ouderschaps- 
plan”, pues a base di e ley aki 
ta enfatisa e importancia di 
educacion y formacion di nos 
profesionalnan. 
E proyecto di plan di mayor, 


ta posibel danki na e gran 
cooperacion y dediciacion di 
e miembronan di e comite di 
plan di mayor esta; Michella 
Steenvoorde 
-Laclé, 
Bert 
Wielenga, Aisca Berkemey- 
er, Sacha Geerman, Yvonne 
Bermudes, Magaly Maduro, 
Sylvie Eman, Luc Alofs y De- 
siree Helder. 


Por ultimo e Mandatario a 
gradici e profesionalnan cu ta 
miembro di e comite di plan 
di mayor, pero tambe a gradi- 
ci colega Minister di Husticia 
y Siguridad di Hulanda Sra. 
Dilan Yeşilgöz-Zegerius, pa 
e tremendo colaboracion pa 
por haci e proyecto aki uno 
posibel. 


Minister Ursell Arends: 
No ta duna permiso nobo ni transferi permiso existente 
pa UTV y ATV den transporte publico 


Durante e ultimo añanan 
por a nota un aumento di 
e uso di Utility Task Vehi- 
cles (UTV) y All-terrain 
vehicles (ATV) na Aruba, 
entre otro por medio di 
tour turistico. E aumento 
aki tin varios efecto nega- 
tivo pa Aruba. 


E uzo di UTV’s y ATV’s a 
trece un aumento di ac- 
cidentenan cu daño fisico 
y material, daño na nos 
naturalesa (flora, fauna y 
propiedadnan 
geo-mor- 
fologico), 
disturbio 
pa 
ciudadanonan (zonido y 
stof) y obstaculisacion di 
e fluho di trafico. 


Pa mitiga e impacto nega- 
tivo di UTV’s y ATV’s riba 
hende, 
nos 
naturalesa, 
trankilidad, siguridad y 
fluho di trafico, Minister 
di Transporte, sr. Ursell 
Arends, a tuma e decision 
pa no otorga permisonan 
nobo den transporte pu- 
blico pa UTV’s y ATV’s, 
y tampoco transferi per- 
misonan 
existente 
pa 
UTV’s y ATV’s. Asina ta 
pone un paro na e au- 
mento di UTV y ATV den 
e sector di transporte pu- 
blico. 


Minister Arends a tuma 
e decision aki a base di 
conseho di e Werkgroep 
UTV/ATV cu ta consisti 
di representantenan di 


DOW, DTP, DNM, DIP, 
DTI, KPA, DWJZ, DE- 
ZHI y ATA. E decision 
aki a keda formalisa den e 
Ministeriële Beschikking 


di 16 di maart 2023, pu- 
blica den Landscourant di 
24 di maart 2023, edicion 
number 7. E decision aki 
ta parti di un maneho mas 


amplio dirigi riba miho 
regulacion di UTV/ATV 
y reduccion di su impac- 
tonan negativo. 

A lanta caso contra gobierno Hulandes pa hortamento di data na GGD 


(NLTimes)—Fundacion 
ICAM a lanta un caso con- 
tra e Ministerio di Salud 
Publico, Bienestar y De- 
porte, y 34 otro agencia 
tocante un infraccion di 
data na e Departamento 
di Salud (GGD) durante e 
pandemia. E fundacion ta 
demanda un compensa- 
cion di 500 euro pa hende- 
nan afecta y 1.500 euro pa 
hendenan cu por prueba 
cu nan data a wordo hor- 
ta, NOS ta reporta. 
Pa un periodo durante e pan- 
demia, empleadonan di cen- 
tronan di yamada na GGD 
tabatin acceso na data per- 
sonal di tur hende cu a test 
pa Covid-19. RTL Nieuws 
a revela cu algun trahadonan 
di GGD a negosha e data aki 
riba un scala grandi. Segun e 


fundacion, te cu 6.5 miyon 
hende por ta afecta. 


Aña pasa, e fundacion a me- 
nasa di lanta un caso, pero a 
pospone esaki pa papia cu e 
Ministerio pa purba busca 
un resolucion. Segun e fun- 
dacion, tabatin tiki progreso, 
pues nan a sigui cu e caso. 


Hendenan cu ta interesa pa 
participa den e reclamacion 
masal aki por registra na e 
fundacion. Un prestador ta 
duna fondo na e proceso le- 
gal, y ICAM ta bay ricibi 20% 
di cualkier compensacion, te 
cu un maximo di 5 biaha e 
costo di e caso. Segun Liesker 
Procesfinanciering, cual ta e 
prestador, reclamacionnan na 
GGD ta bay costa al menos 1 
miyon euro. 


Mas cu 86.000 hende ta firma peticion pa haci examinacion pa cancer 
di mama menos doloroso 


(NLTimes)—mas 
cu 
86.000 persona a firma un 
peticion pa e examinacion 
di populacion Hulandes 
pa cancer di mama uza un 
metodo menos doloroso 
cu e mamogram. Iniciad- 
or, Muriel van der Draaij, 
kier entrega e peticion pa 
parlamento diamars, RTL 
Nieuws ta reporta. 


E examinacion di populacion 
Hulandes pa cancer di mama 
ta invita hende muhenan en- 
tre 50 cu 75 aña pa tuma un 
mamografia cada 2 aña. Tur 
aña, casi 1.2 miyon hende 
muhe ta ricibi e invitacion, y 
casi 800.000 ta presenta pa e 
examinacion. Hende muhe 
cu ta participa den e screen- 
ing tin un chens averahe di 
50% pa muri di cancer di 
mama, segun e locutor. E 
screening ta preveni 850 pa 
1.075 hende muhe muri di e 
malesa pa aña. 


Asina mes, hopi hende muhe 
ta ignora e examinacion, pa- 
sobra cu esaki ta doloroso. 
Mamografia ta un X-ray di 
e pechonan. E muhe mes- 


ter pone su pechonan entre 
dos tayo di compresion un 
pa un. E tayonan ta primi e 
pechonan duro y flat pa un 
par seconde pa cada X-ray. 


Muriel van der Draaij tabata 
sorprendi cu e dolor no a 
wordo menciona mes den su 
invitacion pa e examinacion 
2 aña pasa. “Niun hende ta- 
bata papiando di esaki, mien- 
tras cu tur hende sa cu esaki 
ta algo desagradabel.” El a 


publica esaki riba Facebook. 
“Y despues e comentarionan 
a drenta. Hopi muhe a haya 
blousa riba nan pecho y hasta 
dolor cu ta keda pa varios si- 
man.” 


El a cuminsa cu un peticion 
mas como un chansa, pero 
esaki a logra recauda mas cu 
86.000 firma den un rat’i ora. 
El a descubri cu bo mester 
40.000 firma pa presenta un 
iniciativa na parlamento y el 


a dicidi pa haci esaki. “Mi no 
ta puntrando parlamento pa e 
mundo. Mi ta puntrando nan 
pa reemplasa e metodo actual 
di e examinacion pa cancer di 
mama.” 


Pero esey ta mas facil bisa cu 
haci, segun varios experto a 
conta RTL Nieuws. E Cen- 
tro di Leiden Universiteit a 
cuminsa investiga e Mamma 
CT—un variante di e mamo- 
gram den cual hende muhe 


ta yanga nan pechonan door 
di dos buraco den un cama 
pa tuma e scan—desde octo- 
ber 2021. Aunke esaki ta un 
metodo cu no ta doloroso, e 
Mamma CT no ta cla ainda 
pa por uza esaki den exami- 
nacion, asina Martin Wasser, 
ken ta radiologo na LUMC, 
a conta e locutor. “Prome, 
nos mester prueba cu esaki 
ta mesun efectivo cu e ma- 
mogram. Es mas, mas cu 
800.000 hende muhe ta par- 
ticipa den e examinacion tur 
aña. Actualmente, tin un solo 
Mamma CT na Leiden, y bo 
no por manda tur 800.000 X- 
ray pa Leiden. Pa cumpra mas 
Mamma CT tambe ta suma- 
mente caro.” 


Un ultrasound tambe ta me- 
nos doloroso cu e mamo- 
gram, pero tambe e ta me- 
nos precisa, segun fondo di 
cancer KWF a conta RTL. 
“Cu e conocemento di awe, e 
mamogram ta e metodo mas 
apropia y cu tin mas prueba 
pa examina un grupo grandi 
di hende muhe pa cancer di 
mama.” 

Intercambio interesante entre Minister Thijsen y studiantenan na 
Leeuwarden y Groningen 


Minister Plenipotenciario 
mr. Ady Thijsen a probe- 
cha di su bishita na Leeu- 
warden pa topa y inter- 
cambia cu studiantenan 
Arubiano cu ta studiando 
na Leeuwarden y Gronin- 
gen. Studiementor pa e re- 
gion di Groningen, Leeu- 
warden y Emmen Donna 
van 
Heukelem-Kock 
a 
haci posibel cu e encuen- 
tro aki por a tuma luga na 
un sala di NHL Stenden. 


Minister Thijsen a cuminsa 
na duna un introduccion 
breve den cual el a accen- 
tua cu Arubahuis ta pa tur 
studiante Arubiano. Esaki 
tanto for di e departamento 
di Enseñansa y e departa- 
mento di Bienestar General 
di Arubahuis. Un aspecto cu 
sr. Thijsen a trece dilanti ta 
cu Arubahuis lo kier mira cu 
e guia di studiante bolbe bay 
na e duracion di henter e es- 
tudio y no manera e ta awor, 
unicamente pa e prome aña 
di estudio. Tambe como parti 
di su vision, minister Thi- 
jsen a bisa di ta boga pa mas 
contacto entre Arubahuis y 
e studiantenan den diferente 
region. 


Un punto significante segun 
minister Thijsen ta e prob- 
lematico cu vivienda pa stu- 
diante. Ela bisa cu durante su 
combersacionnan cu e burge- 
meesternan, esaki ta punto di 
e combersacion. ‘Nos ta haci 
tur loke ta den nos poder pa 
toca e tema aki y e importan- 
cia pa nos studiantenan pa tin 
un camber na momento cu 
nan yega Hulanda. 


Tur gemeente tin hopi com- 
prension pa nos suplica, pero 
ta bisa cu e realidad ta duro; 
tur ciudad ta confronta cu un 


escasez enorme na camber 
pa studiante,’ asina minister 
Thijsen a bisa. E studian- 
tenan presente pa bisa cu ta di 
suma importancia pa inscribi 
na tempo pa un camber. Ta 
bini acerca cu algun website 
pa camber pa studiante ta 
exigi un cuenta bancario Hu- 
landes, cu segun nan ta hopi 
dificil pa un studiantenan cu 
ainda ta biba na Aruba. 


Un tema cu a bin dilanti du- 
rante e combersacion cu e 
studiantenan ta e preparacion 
prome cu nan sali pa Hu- 
landa. Algun studiante a bisa 
cu si despues di bo scol se- 


cundario bo sigi e Academic 
Foundation na Universidad 
di Aruba, e ta duna bo sufici- 
ente tempo pa ta bon prepara 
pa bin Hulanda. Na mesun 
momento e studiantenan a 
bisa cu Hulanda ta cuminsa 
biba cerca e studiante, despu- 
es cu nan a slaag. Sinembargo 
nan a indica cu lo ta bon pa 
cuminsa duna informacion 
1 aña prome cu nan escohe 
nan profila (profielkeuze) cu 
esaki ta pa HAVO entre e di 
tres y cuater aña y pa VWO 
entre e di cuater y cinco aña. 
Riba e pregunta cu e mentor 
ta disponibel pa cualkier con- 
testa, algun studiante a bisa di 


ta sinti un drempel halto pa 
pidi ayudo cerca e mentor. 


Esaki por ta pasobra tin un 
diferencia di edad entre men- 
tor y studiante y cu mas liher 
nan ta acerca un persona di 
nan mesun edad E mentor 
ta wordo mira tambe como 
un docente y e guia di un aña 
so ta ser experencia como un 
punto negativo. 


Durante di e encuentro a 
ilustra cu riba e website di 
Departamento di Enseñansa 
(DEA) tin hopi informacion 
riba vivienda y cu si e infor- 
macion aki ta yega na e studi- 
ante. Hopi studiante a bisa di 
no ta conoci cu e informacion 
aki riba e website di DEA. 


Pa e motibo aki nan a bin cu 
algun sugestion, manera haci 
mas uso di social media. Lan- 
ta gruponan di discusion riba 
social media pa cada region, 
cu mester funciona como un 
plataforma pa preguntanan di 
studiantenan. Den e portal pa 
pidi Arubalening lo mester 
bin un seccion unda e infor- 
macion riba vivienda ta pop- 
up. Alabes e studiantenan ta 
kere cu e website di Arub- 
alening mester di un cambio. 


A papia riba e importancia 
pa desaroya un bida social 
como studiante y con pa in- 


tegra den e comunidad Hu- 
landes. Studiementor Donna 
van Heukelem-Kock a duna 
como sugestion pa lanta un 
asociacion di studiante cu tin 
como meta cu tanto e studi- 
ante Arubiano y Hulandes 
por intercambia experencia y 
organisa actividadnan. 


A puntra e grupo di studiante 
riba nan plannan pa despues 
di nan estudio si nan lo re- 
gresa Aruba. E opinionnan 
tabata varia. Tin studiante a 
indica cu algun aspecto ta haci 
cu nan no ta pensa pa regresa 
Aruba. Un di nan ta segun 
nan nombracionnan politico 
y 
persiguimento 
politico. 
Tambe cu na nan aparecer tin 
un tendens pa nombra extra- 
nhero riba posicionnan halto. 
Por ultimo e studiantenan 
a bisa cu e salario y condi- 
cionnan di trabao na Hulanda 
ta miho cu Aruba. 


Minister 
Plenipotenciario 
mr.Ady Thijsen a gradici e 
studiantenan pa nan sinceri- 
dad y pa nan tempo pa a bin 
pa intercambia di opinion cu 
su persona. Sr. Thijsen a bisa 
cu tur sugestion haci, elo bai 
mira cual por keda realisa 
riba termino corto of a largo 
plaso. 


Nota pa redaccion: E potret- 
nan ta cortesia di Arubahuis 

Residentenan Hulandes ta gasta mas cu 11 biyon euro 
pa haci nan hogar mas sostenibel 


(NLTimes)—Aña 
pasa, 
residentenan na Hulanda 
a gasta 11.3 biyon euro pa 
haci nan hogar mas sos- 
tenibel—casi 30% mas cu 
e aña prome. Mas ta nec- 
esario, segun e Asociacion 
Hulandes di Energia Sos- 
tenibel (NVDE). 


Segun e agencia di inves- 
tigacion riba mercado, Mul- 
tiscope, hogarnan kier spar 
energia, specialmente esnan 
cu ta biba den hogar cu ta 
marca pa energia abou. Pri- 
jsnan di gas y electricidad, 
entre otro, a aumenta lihe 
desde e temporada di zomer 
2021, parcialmente pa via di 
e guera na Ucrania. 


Na aña 2021, hendenan a 
gasta 8.6 biyon euro riba 
sostenibilidad, cual ta 30% 
menos cu aña pasa. Un “au- 
mento absurdo”, analista di 
mercado Sven de Bruijn a 
bisa. “Mas hogar a cuminsa 
bira mas sostenibel, y nos a 
haci mas ahuste pa cada cas.” 
Casi 6 den 10 hogar a bira 
mas sostenibel den al menos 
un manera. 


Hogarnan ta gasta mas placa 
riba sostenibilidad den for- 
ma di energia solar cu 38% di 
e cantidad total. Tambe nan 
ta gasta 37% riba aislante. Se- 
gun de Bruijn, e motibo pa 
esaki ta cu e ta un inversion 
mas grandi: “Hopi hende 
no por instala panel di solo 
riba nan dak nan mes. Nan 
mester di un tercer partido 
pa por haci esaki, pues nan ta 
contrata mas.” 


NVDE ta pensa cu gobierno 
mester tuma un acercamen- 
to structural pa haci hogar- 
nan mas sostenibel, districto 
pa districto. E ora, Hulanda 
por spar mas eficientemente 
y trata pobresa energetico 
mas eficiente, e asociacion a 
declara a base di investiga- 
cionnan pa Ecorys. Segun 
NVDE, mas cu 1.1 miyon 
hogar por ricibi un cuenta 
abou di energia structural pa 
e placa cu Cabinet ta pone 
na banda pa e capa di prijs di 
energia e aña aki. 


Haci trabou districto pa dis- 
tricto tambe lo permiti pa 
companianan por spar. E 
acercamento aki tambe por 
combina tur e programan- 
an fragmenta di subsidio y 
haci esaki posibel pa opera- 
dornan di netwerk sa unda 
mester spar electricidad, cual 


por haci un diferencia den 
e resolucion di presion riba 
netwerk di electricidad. 


Hogarnan cu panel di solo 
por duna back energia cu 
nan no ta uza den e netwerk 
di electricidad, cual ta pone 
mas presion riba e netwerk 
tambe. Pasobra e netwerk di 
electricidad ta yenando mas 
y den mas luga, tin biaha ta 
imposibel pa doñonan di 
panel solar por pusha energia 
exceso back den esaki. Ten- 
neT kier inverti mas cu 10 
biyon euro te cu 2031 den e 
aumenta di capacidad pa re- 
solve problemanan asina. 


NVDE a propone pa gobi- 
erno desaroya un “programa 
generoso pa e acercamento 
den scala grandi pa e me- 
horacion di hogarnan,” cum- 
insando den barionan cu tin 
mas pobresa energetico, se- 
gun presidente di e asocia- 
cion, Olof van der Gaag. 


Segun e, un envolvimento 
asina pa gobierno ta compa- 
rabel cu kico a sosode den 
energia di molin’i biento. 
“Dies aña pasa, tur hende ta- 
bata kier energia di molin’i 
biento, pero esaki ainda taba- 
ta caro y companianan taba- 
tin duda pa inverti,” manera 
el a splica. “Pasobra cu go- 
bierno a priminti un instala- 
cion di molin’i biento plania 
y predecibel y a tuma over 
e burocracia companianan 
a purba nan suerte cu esaki, 
y gastonan a baha lihe. Nos 
lo kier mira un acercamento 
asina pa mehoracion di hoga- 
rnan.” 

Brazil tin favela nobo di mas grandi 


(AP) — Ta un dia ordinar- 
io den e favela – of bario 
di menos recurso – di mas 
grandi di Brazil. Y pa 
prome biaha desde cu po- 
bresa, falta di oportunidad 
y desigualdad economico 
a causa cu favelanan a 
aparece na hopi ciudad di 
e pais, e superlativo no ta 
pertenece na un favela na 
Rio de Janeiro. 


Sol 
Nascente 
ta 
apenas 
34km for di e capital Brasilia 
den Districto Federal, cual 
su GDP per capita ta hopi 
mas halto cu cualkier esta- 
do Brasileño, subrayando e 
desigualdad entre barionan di 
trahador publico afluente, y e 
afueranan di e districto. 


E cantidad di hogar den Sol 
Nascente a aumenta 31% 
desde 2010 na mas di 32mil, 
surpasando e favela riba sero 
di Rio, Rocinha, cual tabata 
esun mas pobla na Brazil, se- 
gun datonan preliminar for di 
e censo andando. Rocinha tin 
casi 31mil hogar, e datonan ta 
mustra. 


Riba e camindanan di tera di 
Sol Nascente cu casnan con- 
strui pa su habitantenan y 
paden di e tiendanan druk y 
restaurant na e caminda prin- 
cipal, niun hende cu ken AP a 


papia a celebra e rango nobo. 
“Ainda nos mester hopi cos, 
manera saneamento y infra- 
structura basico,” segun un 
bendedor riba caya, Francisca 
Celia, 43. El a agrega cu Sol 
Nascente no ta mesun des- 
organisa ni peligroso cu e 
favelanan cu el a mira tempo 
cu el a bishita Rio tres aña 
pasa. Ademas, e terenonan ta 
hopi mas grandi. 


E crecemento di e poblacion 
di Sol Nascente ta refleha 


yegadanan nobo buscando 
pa tereno barata of desocupa 
pa construi hogar, unda na 
otro sitionan den Districto 
Federal hende di menos re- 
curso hopi biaha ta paga huur 
relativamente caro. Tambe ta 
refleha e aumento di hende 
bibando den barionan di 
clase trahador na e pais, im- 
pulsa pa un crisis di vivienda 
generalisa causa pa recesion 
profundo y prijs mas halto 
pa huur, e efectonan di cual 
ta empeora pa e pandemia 


di Covid-19, segun Marcelo 
Neri, un economista y inves- 
tigador social na e Fundacion 
Getulio argas, un universidad 
y think tank. 


E cantidad di hende bibando 
den areanan cual instituto na- 
cional di estadistica ta clasifica 
como “aglomeradonan sub- 
normal” a aumenta cu 40% 
na 16 miyon persona desde e 
censo di 2010, segun datonan 
preliminar di e instituto, re- 
visa pa AP. Poblacion di Brazil 


en su total a crece menos cu 
9% den e periodo aki. 


Aglomeradonan subnormal 
ta inclui no solamente favela, 
sino otro terminonan usa na 
Brazil pa describi areanan ur- 
bano cu ocupacion iregular 
y servicio publico deficiente. 
Residentenan di Sol Nascen- 
te ta reconoce cu antes e ta- 
bata un favela, pero a bsia AP 
cu hopi area di e comunidad a 
surpasa e termino aki. 


E instituto di estadistica ta 
stop di considera comuni- 
dadnan aglomeradonan sub- 
normal unabes cu mayoria 
di residente ta obtene un ti- 
tulo legal pa nan propiedad 
of tur servicio esencial ta dis- 
ponible, segun e coordinador 
di geografia di e instituto, 
Cayo Franco. 


Favelas ta crece mientras 
hende ta move den tereno 
publico y priva desocupa, sea 
riba sero of tera plat, manera 
Sol Nascente. Sol Nascente 
ainda tin mal transporte pu- 
blico y camindanan di tera 
dificil pa crusa, cu inunda- 
cion frecuente durante yo- 
bida di berano. Apenas algun 
residente a obtene titulo le- 
gal, y servicionan no ta ac- 
cesible universalmente. 


Mexico: 39 migrante ta fayece den candela na frontera nort 


(EFE) – Gobierno Mexi- 
cano a confirma cu 39 
migrante a muri den un 
candela na un stacion di 
Instituto Nacional di Mi- 
gracion (INM) na Ciudad 
Juarez, frontera cu Merca. 
E candidad di herido a 
yega na 29. 


“Despues di e hechonan lam- 
entabel aki na stacion mi- 
gratorio di Ciudad Juarez, 
39 persona a fayece y 29 ta 
den situacion grave,” Fiscalia 
General di Republica (FGR) 
a bisa den un comunicado. 
Vocero di Presidencia di 
Mexico, Jesus Ramirez Cue- 
vas a anuncia anteriormente 
cu e cantidad di fayecido ta- 
bata 40. 


Di e acuerdo cu e nota di 
FGR, e migrantenan iden- 
tifica “ta di e siguiente na- 
cionalidad, 1 Colombiano, 1 
Ecuatoriano, 12 Salvadoreño, 
28 Guatemalteco, 13 Hon- 
dureño y 12 Venezolano.” 


Di su parti, presidente Mexi- 
cano, Andres Manuel Lopez 
Obrador a responsabilisa un 


protesta cu e migrantenan a 
haci y cu a causa e candela. 
“Esaki tin di haci cu un pro- 
testa cu nan mes a cuminsa, 
y for di eynan nos ta supone 
cu ora nan a haya sa cu mes- 
ter deporta nan, como pro- 
testa na porta di stacion nan a 
pone corchon y a kima nan,” 


e mandatario a aclaria. 
INM a informa cu den e sta- 
cion tabatin 68 homber may- 
or di edad y cu “e personanan 
den estado critico a ser hiba 
na cuater hospital di e locali- 
dad pa nan atencion medico 
inmediato.” 
E entidad a agrega cu debi na 


e hechonan lamentabel, nan a 
establece comunicacion y co- 
ordinacion cu autoridadnan 
consular di e diferente pais pa 
asina implementa accionnan 
cu ta bay permiti identifica- 
cion pleno di e migrantenan 
fayecido. 
“Instituto Nacional di Mi- 


gracion ta rechasa energica- 
mente e actonan cu a duna 
como consecuencia e trage- 
dia aki,” INM a bisa den un 
comunicado. 
Igualmente nan a indica cu a 
pone un denuncia na auto- 
ridadnan corespondiente pa 
“investiga kico a pasa y den e 
caso aki, lo procede cu conse- 
cuencianan.” 
Tambe nan informa Comis- 
ion Nacional di Derechonan 
Humano pa nan “interveni 
den e proceso di ley y salva- 
guardia esun di e personanan 
stranhero,” e comunicado a 
bisa. 


Autoridadnan di Guatemala 
a confirma ayera cu 28 ciu- 
dadano di e pais aki a muri 
den candela y di acuerdo cu 
Instituto Guatemalteco di 
Migracion (IGM) a cuminsa 
e proceso pa tuma contacto 
cu famia di e fayecidonan y 
compaña nan den e proceso 
di repatriacion. 
Ministerio Publico a habri un 
investigacion y adelanta e la- 
bor di identifica e 39 persona 
aki cu a muri den stacion mi- 
gratorio di Ciudad Juarez. 


regional a11 


Diaranson 29 Maart 2023 


Alto Representante di UE: 
“Haiti mester un intervencion internacional” 


(DiarioLibre) - E yamada 
di e presidente Luis Abi- 
nader tabatin un efecto 
den e curason di e Union 
Europeo (UE). Asina e 
Alto Representante di UE 
pa Asuntonan Exterior y 
Politica di Seguridad, Jo- 
sep Borrel, a duna di con- 
oce, ken den un encuentro 
priva cu e presidente Luis 
Abinader, a sigura cu e tin 
cla cu “Haiti mester di un 
intervencion internacio- 
nal pa permiti e pueblo ey 
sali di e situacion dramati- 
co cu e ta aden.” 


Mester señala cu Borrel no a 
referi ni a rechasa, di manera 
specifico, un accion militar; 
sinembargo el a admiti cu 
Haiti ta un bisiña hopi com- 
plica, hopi dificil, cu ta un 
atentado permanentemente 
contra e derechonan humano 
y cualkier iniciativa cu Re- 
publica Dominicana tuma, 
nan lo apoya. 


E declaracionnan di Borrel a 
tuma luga despues di e XX- 


VIII Cumbre Iberoameri- 
cana, den cual Abinader a se- 
ñala, di manera ratifica, cu e 
unico forma di actua cu Haiti 
ta pacifica Haiti. 


E expresionnan di e presi- 
dente Abinader a wordo 
apoya den e Cumbre pa e sec- 


retario general iberoamerica- 
no, Andres Allamanda, ken a 
enfatisa cu sin pacificacion no 
tin solucion na Haiti. 


E diplomatico di nivel halto 
a señala cu e ta bay satisfecho 
di e pais, despues di participa 
den e Cumbre, y a mustra 


optimista di locual lo tabata 
un Cumbre entre paisnan cu 
ta compone e EU y esnan di e 
Comunidad di Estadonan La- 
tino Americano y Caribense 
(Celac), cual ta programa pa 
desaroya na luna di juli di e 
aña aki na Brussels, locual lo 
sirbi como un gran anker pa 


e relacion y cooperacion den 
e region. 


Borrel a felicita Republica 
Dominicana, a traves di e 
presidente Abinader, ora cu 
el a destaca cu e pais ta de- 
finitivamente un extremo di 
stabilidad politico y progreso 
economico. “Y pa nos, e ta 
un anker hopi fuerte di nos 
cooperacion cu e Subconti- 
nente iberoamericano y cu e 
Caribe den particular. Boso ta 
den Caribe, pero boso ta algo 
mas cu esey. Boso ta un bon 
extremo pa e conhunto di 
America Latina.” 


Borrel a anuncia, ademas, un 
programa di cooperacion cu 
RD, financia cu 13 miyon di 
euro pa fomenta un econo- 
mia inclusivo, cu lo avansa 
e transformacion climatico 
y cu lo yuda pasa tur e exi- 
gencianan pa aumenta e ex- 
portacionnan agricola for di e 
punto di bista di e controlnan 
di e pesticidanan. 


Venezuela: 
Ministerio di Educacion a ricibi un delegacion di docente 


(ElNacional) - E Ministe- 
rio di Educacion a ricibi 
dialuna ultimo un comis- 
ion di docente den e con- 
texto di un protesta nacio- 
nal den cual e veld di edu- 
cacion a exigi na autori- 
dadnan, un biaha mas, un 
ahuste di salario acorda 
cu locual e Constitucion 
ta establece y e situacion 
di e pais. 


Entre e dirigentenan tabata 
presente Griselda Sanchez, 
presidente di e Formacion 
para la Dirigencia Sindical; y 
e profesornan Nelson Gon- 
zalez, presidente di e Fed- 
eracion de Trabajadores del 
Magisterio, y Victor Venegas, 
presidente di e Federacion 
Nacional de Trabajadores de 
Venezuela, seccion Barinas. 


Nan a registra un documento 


den cual nan a establece nan 
exigencianan cu, ademas di 
un aumento di salario cu lo 
permiti nan biba den dig- 
nidad, ta inclui e reestablece- 
mento di nan beneficionan 
laboral, viola bao e revolu- 
cion bolivariano. 


Roymer Duran, presidente 
di e Sindicato Venezolano 
de Maestros, a bisa Radio 
Fe y Alegria cu nan ta spera 


respuestanan 
satisfactorio. 
El a aclaria tambe cu e do- 
centenan no kier bonus eco- 
nomico, manera e gobierno 
di Nicolas Maduro a asigna 
desde e simannan reciente, 
si no cu nan ta spera un au- 
mento di salario. 


El a afirma cu nan ta reclama 
na e minister Yelitze San- 
taella un reunion cu e federa- 
cionnan sindical. 


“Nos a pidi nan pa firma e 
contract colectivo, pa nan 
reconoce e HCM, pa nan 
reconoce e debe di 280% di 
luna di augustus di 2018, pa 
nan respeta e derechonan hu- 
mano di e trahadonan,” Du- 
ran a señala. 


Docentenan Venezolano a 
concentra dialuna dilanti e 
sede di e Ministerio di Edu- 
cacion pa reclama salarionan 
husto, den un mobilisacion 
nacional cual nan a denomi- 
na “toma de Caracas” y cu a 
wordo boicotia pa e autori- 
dadnan. 


Varios grupo di educador- 
nan, cu a traslada den bus, a 
denuncia a traves di rednan 
social restriccion pa e ingreso 


na e ciudad y for di diferente 
punto di e pais nan a reporta 
cu na e puntonan di control 
e organismonan di seguridad 
tabata manda nan back. 


“Nos ta denuncia e politica 
aki di no permiti e transito 
liber, manera e Constitucion 
ta señala ya cu nan ta ciudada- 
nonan cu ta bay den orden pa 
un protesta pacifico pa exigi 
nan derechonan,” Richard 
Rivas, presidente di e Cole- 
gio de Profesores de Aragua, 
a rechasa. 


Sanchez a publica e potret di e 
documentonan cu ta acredit’e 
como dirigente sindical di e 
Distrito Capital, certifica pa 
e Ministerio di Trabou, cu 
ta acredit’e como secretaria 
di Contratacion y Reclamo 
di e Sindicato Venezolano de 
Maestros na Caracas. 


“Mi ta ratifica mi compromi- 
so cu e veld di educacion den 
e ambito di mi competenci- 
anan sindical den e Distrito 
Capital y den e rol di mi ac- 
tuacionnan como represent- 
ante legal di Formacion para 
la Dirigencia Sindical. Mi no 
ta bay rindi den e lucha aki,” 
el a manifesta. 

Sebastian Lletget ta responde na acusacion di infidelidad 


(TMZ) - Futbolista Sebas- 
tian Lletget ta bisa cu e ta 
e victima di un “plan di 
extorcion” den medio di 
rumor cu el a comete infi- 
delidad den su relacion cu 
su actual prometida Becky 
G pero tambe ta admiti cu 
efectivamente el a comete 
un eror. 


E rumornan a cuminsa siman 
pasa ora cu un usuario riba 
Instagram a acusa cu e hun- 
gado di FC Dallas a comete 
infidelidad den su relacion 


cu e cantante conoci Becky G 
aña pasa mientras e tabata na 
un club nocturno na Spaña, 
mas specificamente Madrid. 


Conhuntamente cu e acusa- 
cion den su contra, e persona 
tambe a provee prueba di e 
infidelidad incluyendo video, 
mensahenan di texto y audio 
cu el a ricibi di Lletget. 


Despues cu e publicacionnan 
aki a bira viral, e acusante a 
kita su cuenta di Instagram, 
sinembargo e daño ya caba 


a ser causa. Dianan despues, 
Lletget a dicidi di contesta e 
rumornan aki, aunke e no a 
provee hopi detaye. El a haci 
esaki via un declaracion riba 
dialuna unda cu el a describi 
un “plan di extorcion.” 


“Pa motibo cu e persona aki 
no a ricibi loke e tabata kier, 
awo el a bira un especta- 
culo riba rednan social yena 
di mas mentira cu berdad y 
publicacionnan falso contra 
e amor di mi bida, e persona 
cu semper mi tin cu balora y 
nunca pone den riesgo.” 


Lletget tambe a pidi disculpa 
na su persona y a compro- 
mete su mes cu e lo haci tur 
lo encesario pa honra nan 
amor di miho manera. El 
a expresa cu e “sa cu su ac- 
cionnan a pone nos den e 
posicion aki cu nunca mester 
a pasa,” Lletget a expresa. El a 
continua bisando cu Becky G 
ta e “luz den mi bida, mi forsa 
cu semper a demostrami un 


amor incondicional y na luga 
di honra e amor aki tur dia, 
mi a haci lo contrario, causa- 
bo dolor y falta bo e respet, e 
persona cu mas mi stima.” 
Tambe el a revela cu e lo par- 
ticipa den un programa di 


bienestar pa asina e por traha 
riba su salud mental. Te ai- 
nda Becky G no a duna co- 
mentario ni tocante e acusa- 
cionnan ni tampoco e discul- 
pa cu Lletget a publica.” 


Organisacion di Hudiu na Kanye 
West: 
“Publicacion di Jonah Hill 
no ta kita tur e odio” 


(TMZ) - E acto di wak un 
pelicula bieu di Jonah Hill 
y bisa cu esaki a yuda su 
persona bolbe gusta hen- 
denan Hudiu no ta kita 
anti-semitismo 
manera 
Kanye West a expresa se- 
gun e organisacionnan di 
Hudiunan prominente. 


Grupo StopAntisemitism y 
American Jewish Commit- 
tee ambos a conta cu nan tin 
mester di mira hopi mas cu 
un publicacion riba rednan 
social di Kanye West pa kere 
cu e ta sincero tocante su 
sentimentonan nobo dirigi 
na personanan Hudiu y nan 
ta dispuesto na reuni cu West 
pa trata pasonan cu e por 
tuma den futuro pa asina haci 


hopi mas bon awo cu segun 
e, e ta un persona cambia. 


Liora Rez a conta TMZ cu 
“Un chiste tocante un pelic- 
ula cu Jonah Hill no ta e dis- 
culpa cu e comunidad Hudiu 
merece di Kanye, particular- 
mente ora cu su comentari- 
onan antisemitico ta sigui cu 
un efecto peligroso di odio 
contra Hudiunan.” 


American Jewish Committee 
a comenta cu Kayne te ainda 
tin su splica hopi y pidi hopi 
disculpa, pero nan ta dispues- 
to na reuni cu su persona 
como parti di su esfuerso pa 
tin un cambio y bira un miho 
persona, pero esaki sola- 
mente si e ta siendo genuino. 

Imelda Rustveld y Gabriel Ras a ricibi reconocemento como 
baluarte di musica 


Na Centro di Bario Bra- 
zil a tuma luga e prome 
‘Fiesta Tipico di Bario’ 
organisa 
pa 
Fundacion 
Union di Tipiconan Ru- 
biano UTR. Un bunita 
iniciativa di nos lidernan 
di e gruponan di Tipico di 
Aruba pa promove e mu- 
sica Tipico den barionan 
di Aruba. 


Cultura bo tin cu bib’e y 
eventonan asina ta ideal pa 
nos por mantene nos folk- 
lore bibo y traspasa esaki pa 
e generacionnan mas hoben. 
E intencion ta pa cada luna e 
‘Fiesta Tipico den Bario’ por 
tuma luga na otro centro di 
bario pa asina den mas bario 
na Aruba nos musica tipico 
por resona. Esaki lo ta posi- 
bel danki na UNOCA, cu ta 
pone fondonan disponibel pa 
cubri gastonan di e evento 
cultural aki. Durante e even- 
to, a toca Minister Maduro di 
Cultura e honor di brinda un 
reconocimento na dos perso- 
na, un cantante y un musico, 
dos Baluarte Cultural cu ta 
haci un tremendo contribu- 
cion na nos musica cultural. 


Sra. Imelda Rustveld 
E prome persona ta Sra. Nor- 
ma Imelda Rustveld, miho 
conoci como Imelda. Sra. 
Imelda ta casa cu Julio Quan- 
dus y e tin 5 yiu. Sra. Imelda 
ta conoci den mundo artisti- 
co y specialmente den mun- 
do di Mariachi, ya cu e ta un 
cantante di Mariachi masha 
popular. El a participa den 
varios Festival di Ranchera na 
Aruba y Corsou. Sra. Imelda 
como mucha tambe a canta 
den varios grupo di aguinaldo 
y na aña 2011, e mes a lanta 
su grupo di Aguinaldo Flor di 
Pasco, den cual e tabata coris- 
ta y manager di e grupo. Nos 
ta corda e cancion ‘Caballito 
Blanco’ den bos di Imelda, 
cu te ainda por wordo scucha 
den luna di December. 


Sr. Gabriel Ras 
E di dos persona cu a wordo 
reconoci pa Minister Maduro 
di Cultura ta Sr. Gabriel Ras. 
Sr. Gabriel a nace den un 
famia musical. Su rumannan 
ta toca varios instrumento 
di musica y cu 12 aña, el a 
siña toca cuarta y despues cu 
su 17 aña, el a lanta e banda 
‘The Young Adventure’. E 


tempo ey, e banda aki a haya 
hopi pedido pa toca na fies- 
tanan na cas. Despues nan 
a cuminsa toca na diferente 
hotel. Na aña 1977, Sr. Ga- 
briel a bay biba na Hulanda 
y eynan tambe el a toca den 
diferente agrupacion musical 
na diferente parti di Hulanda, 
tambe na Belgica y Alemania. 
Na 1980, Sr. Gabriel a regresa 
Aruba y a toca den e grupo 
‘Vibracion 74’ y a participa 


na diferente festival. Gabriel 
a toca tambe como ‘House 
Band’ na Bushiri Hotel pa 
varios aña y diferente otro 
hotel renombra na Aruba. Sr. 
Gabriel a forma parti tambe 
di bandanan manera ‘To Re- 
member’ y ‘Reflexion Band’. 
El a lanta den un famia cu 
rumannan cu tabata toca den 
grupo tipico. 


Ban sigui apoya loke ta di nos 


Minister Maduro di Cultura 
ta gradici Fundacion UTR pa 
e bunita iniciativa pa tene nos 
cultura di musica tipico bibo. 
E mandatario ta extende un 
invitacion na Pueblo pa ban 
sigui apoya loke ta di nos. 
Musica tipico ta di nos, y 
awor cu UTR hunto cu UN- 
OCA ta trece esaki den bario, 
ban probecha pa brinda sos- 
ten cu nos presecia. Danki pa 
kere den Aruba. 

Skirbi pa Mr.dr. Alida Rasmijn-Marval 
Salud mental: kico esey kiermen? 


Ultimo tempo nos ta tende varios hende pa- 
pia di salud mental. Varios hende a puntra mi 
kico salud mental ta precies. Ki ora e salud 
mental ta bon y ki ora ta papia di un salud 
mental ineficiente; ki ora e mente su salud no 
ta bon y kico ta causa cu e mente no ta traha 
bon? 


A peticion di un grupo di hende, specialmente stu- 
diante y exstudiante, lo mi trata di splica e topico 
aki di un manera simpel y comprendibel, aunke mi 
no ta un psicologo y menos psikiatra. 
Nos ta referi na un mente saludabel ora nos por 
pensa, actua y comporta nos mes normal. Pero 
tambe ora emocionalmente, psicologicamente, so- 
cialmente, nos ta actua normal y nos por tuma de- 
cision na un manera normal y comprendibel. 


Un mente normal y saludabel ta fundamental pa 
nos por pensa, studia, comprende, traha, relaciona 
cu otro ser humano y trata otro normal y di un 
manera agradabel, produci sea door di traha un tra- 
bou of door di crea algo artistico por ehempel pinta 
un cuadro of haak un paña di mesa. 
Con nos ta ripara ora un persona su mente no ta 
traha bon? Un di e señalnan ta ansiedad, stress, 
cuminsa grita di golpi sin motibo, of zundra sin 
motibo, papia den bo mes, bira agresivo di golpi, 
cuminsa agredi bo mes of otro hende, bira ‘loco’ di 
un momento pa otro. 


Kico ta produci un comportacion abnormal? E 
contesta ta por ehempel stress, insomnio = no por 
drumi. Ora bo drumi bo mente ta sosega. Trauma. 
Mi ta duna un ehempel di trauma. Un conoci a bin 
busca conseho cerca mi, pasobra e tabata sinti cu e 
ta birando loco. Tanto asina cu el a cuminsa pensa 
di mata su mes. Mi a lag’e papia y el a conta cu el a 
bay un fiesta y a dal basta ‘drinks’. El a subi su auto 
y ora el a pensa cu e ta casi yegando su cas, algo a 
crusa su dilanti y el a dal den algo. El a sigui core te 
yega su cas. E tabata asina burachi cu e no a baha 
for di su auto. Polis a hay’e drumi den su auto y a 
hib’e warda. Pa su mañan Polis a cont’e kico a pasa. 
E no por a kere. Nan a kita su rijbewijs y el a pasa 
basta luna cera. Den prizon e no por a drumi. 


E ‘spirito’ di e difunto a cuminsa ‘persiguie’. E kier 
a dal un par di drinks pa e lubida pero den prizon 
ningun hende ta sirbi bo drinks. Un compañe di 
prizon a yud’e cu droga cu tabata yud’e drumi. Pero 
despues di algun luna, ni esey tabata yud’e. Tur cos 
a cuminsa complica. Ora el a sali su bida a bira pio: 
el a perde trabou, cas y famia. El a bin cerca mi y 
como mi no ta experto den soluciona e casonan 
aki, mi a yama un specialista cu a yud’e sali for di e 
trauma aki. El a bay biba afo, a cambia su bida por 
completo y a busca refugio den bida spiritual. 


Mi a conta e storia aki manera un ehempel. El a pasa 
di berdad. Ni alcohol ni droga ta yuda bo. Cambio 
di bida, arepenti y ayudo spiritual si lo yuda bo. 
Na Aruba, un isla chikito, alcohol, droga y pobresa 
spiritual ta causando situacion tristo. 


Violencia relacional y domestic tambe ta causando 
situacion tristo na Aruba. Unda cu tin maltrato 
entre pareha, tambe tin maltrato contra e yiunan. 
Mundialmente y cientificamente ta ser reconoci cu 
mucha cu a presencia violencia entre su mayornan, 


tambe ta ser maltrata y tambe lo maltrata su yiunan. 
Nos ta yama esaki ‘e circulo vicioso’. 


Negligencia tambe ta ser catalogisa como mal- 
trato. Abuso prenatal contra hende muhe ta causa 
hopi daño: aborto di e baby, weso kibra di e foetus. 
Babynan cu den bariga di nan mama a ser exponi 
na hopi stress, tin e riesgo di desaroya disturbio 
mental den nan crecemento, manera psizofrenia, 
depresion, ansiedad, angustia. Abuso relacional 
contra un hende muhe cu ta spera baby, por causa 
cu e yiu ta nace prematuro. 


Muchanan cu a presencia violencia relacional di 
chikito, tambe ta core e risico di actua agresivo y cu 
complicacion mental manera autismo y bipolari- 
dad y cu riesgo di comete suicidio. Varios mucha 
tin e problema di pishi nan cama, y ora nan crece 
nan tin e problema di ‘bully’ otro mucha, di gaña 
y problema di cera amistad cu otro mucha. Estudio 
haci ta mustra cu mayoria di teenagers cu ta scoge 
e caminda di delincuencia, ta uza droga y por bira 
adicto, ta ‘drop out’di scol y lo bira un abusado. 


Na e momento aki tin 4 hoben menor di 20 aña na 
KIA, cu ya caba a yega di mata un hende. 
E ultimo 3 añanan nos a mira cu ya no ta bringa cu 
mokete, ni cu cuchiu sino cu revolver. Den e ul- 
timo 10 añanan Aruba a presencia varios asesinato 
tanto di hende muhe como di mucha chikito y na 
un manera cruel. 


Den e investigacion recien tocante violencia contra 
hende muhe na Aruba, nos por lesa recomendacion 
di profesional riba e tereno aki. Nan ta recomenda 
mayornan pa no duna nan yiunan cos material, 
sino atencion, cariño, haci cos hunto, compaña nan 
yiunan den nan deporte. Eseynan ta keda recuer- 
donan pa henter nan bida. Un specialista ta reco- 
menda gobierno pa haci un estudio dicon tin tanto 
incest y violacion riba nos isla. 


Si nos cuminsa ataca violencia domestico mas tanto 
posibel, nos lo mira con rehabilitacion di droga y 
castigo di prizon lo disminui. Y con salud mental, 
specialmente cerca nos hobennan, lo aumenta. Si 
bo tin problema mental, busca ayudo cerca un pro- 
fesional manera trahado social,dokter, psicologo y 
psychiater, tratamento contra rabia den bo curpa. Y 
no lubida di busca ayudo spiritual. Stima bo mes y 
stima bo prohimo y lo bo contra cu felicidad. 

Despues di un fin di siman deportivo 
Bombero ta campeon di Kickball tournament 


Despues di un fin di si- 
man exitoso di Kickball 
organisa 
pa 
comision 
di Korpsviering Aruba, 
Bombero ta sali ganador 
absoluto despues di a bay 
final contra di Arumil, cu 
a keda na di dos lugar y na 
di tres lugar tabata Polis. 


E idea di e evento aki ta pa 
asina recauda fondo pa por 
bay participa den siman di 
Polis cu e aña lo tuma lugar 
na Sint Maarten. 


E prome evento tabata un exi- 
to rotundo caminda cu varios 
departamentonan den gobi- 
erno a participa manera: Aru- 
mil, KPA, Guarda nos Costa, 
KIA, DOW, EMS, CEA, Am- 
bulance, Duana, Inmigracion 
y Bombero. Alabes a par- 
ticipa diferente team local cu 
a hunga contra otro den un 
wega amistoso manera: The 
Gladiators y Team T’e Paden. 
Danki na comunidad cu a 
yega masalmente pa asina 
apoyo pero tambe gosa di e 
ambiente fenomenal cu taba- 
ta reina riba veld di Flatstone 
Ballpark. Un danki tambe ta 
bay pa e banda Mellow cu 


a sa di pone un tremendo 
ambiente riba e ultimo dia. 
Danki tambe na tur persona y 
sponsor cu a sa di yuda gran- 
demente pa haci e evento aki 
un realidad. 


Despues cu e bestuur nobo a 
sinta a cuminsa pensa mesora 
pa cuminsa cu diferente tor- 
neo deportivo. Kickball taba- 
ta e prome y pronto lo bay tin 
un siguiente torneo organisa 


pa Korpsviering Aruba den 
luna di April 2023. 
E idea ta pa cada luna tin un 
torneo deportivo pa asina 
cada departamento di gobi- 


erno y team invita por par- 
ticipa den un wega sano y 
deportivo. Keda pendiente pa 
e siguiente torneo cu ta den 
luna di April. 


A ricibi curso di prome auxulio di Cruz Cora Aruba 
Polis bon prepara pa Semana Santa 


Recientemente un grupo 
di Polis a sigui un curso 
intensivo di di First Aid, 
CPR, AED y Water Res- 
cue. E curso aki ta pa re- 
pasa y siña locual ta trata 
e tema di brinda e prome 
auxilio na un ciudadano 
of un turista. Tur esaki 
den cuadro di prepara- 
cion pa campamento y 
actividad rond di Semana 
Santa na lama. 


Cruz Cora Aruba a duna e 
curso. Cuerpo Policial Aruba 
tin un tremendo laso di coop- 
eracion cu otro y ta e motibo 
aki mes Cruz Cora Aruba a 


organisa un “Crashcourse” 
riba e temanan menciona. 


26 agente Policial di diferente 
departamento cu tin haci cu 
lama of lo bay traha durante 
Semana Santa a participa na 
e curso. Alabes 16 boluntario 
di Cruz Cora Aruba tambe 
a participa cu Polis y asina a 
forma un tremendo ekipo cu 
a traha hunto cu otro pa train 
e prome auxilio. 


Tanto Polis y Cruz Cora Aru- 
ba lo bay traha hunto cu otro 
den e temporada di Semana 
Santa pa asina por brinda e 
vigilancia y seguridad na e 


campadornan y tur esnan cu 
ta bay haci uso di nos laman- 
an rond di Aruba. 


Nos ta gradici Sra. Marla 
Dominguez coordinador di 
educacion y training di Cruz 
Cora Aruba, instructornan 
Rignald Tromp y Dionisio 
Richardson di Cruz Cora 


Aruba. Na final di dia cada 
participante lo ricibi nan cer- 
tificado oficial. 


Por conta riba e sosten di Po- 
lis y Cruz Cora Aruba trah- 
ando hunto durante Semana 
Santa cla pa yuda bo y duna 
bo e prome auxilio den un 
forma tactico y profesional! 

Fundador di FTX, Bankman-Fried acusa di paga $40 miyon na soborno 


(AP) — Fundador di FTX, 
Sam 
Bankman-Fried 
a 
keda acusa di dirigi $40 
miyon den soborno na 
un of mas oficial Chines 
pa descongela activonan 
relaciona cu su negoshi 
di criptomoneda, den un 
acusacion recien skirbi 
publica ayera. 


E acusacion di conspiracion 
pa viola e provisionnan anti- 
soborno di Ley di Practicanan 
Corupto Stranhero ta hiba 
na 13 e cantidad di cargo cu 
Bankman-Fried ta enfrenta 
despues cu a arest’e na e Ba- 
hamas na december, y a hib’e 
Merca tiki despues. 


E cargo tambe ta contene 
lenguahe revelando cu un 
di cinco aresto ta inminente 
den loke fiscal Damian Wil- 
liams ripitidamente a describi 
como un investigacion con- 
tinuando. E individuo no 
identifica, segun e acusacion 
a participa den e conspiracion 
di soborno cu Bankman- 
Fried, y “ta bay arest’e den 
districto sur di New York.” 


FTX a declara bancarota dia 
11 di november ora el a keda 


sin placa despues di e ekiva- 
lente di un “bank run” riba 
intercambio global di cripto- 
moneda. E ta continua liber 
riba un bono di reconocemet- 
no personal di $250 miyon cu 
ta lag’e keda cu su mayornan 
na Palo Alto, California. 
El a declara inocencia di 
cargonan cu el a cheat in- 
versionistanan di biyones di 
dollar prome cu su negoshi a 
collapse. 


Hues Lewis A. Kaplan ayera 
a prohibi Bankman-Fried di 
comunica cu empleadonan 
actual of anterior di FTX of 
Alameda Research, su com- 
pania afilia. E orden tambe ta 
limita Bankman-Fried na un 
laptop y celular y ta prohibie 
di usa comunicacion cifra 
den otro celular, computer of 
aparatonan “smart” cu acceso 
na internet. 


E supuesto soborno ta bin di 


e operacion di Alameda Re- 
search. E acusacion ta bisa 
cu autoridadnan di cumpli- 
mento di ley Chines na co- 
mienso di 2021 a congela 
cierto cuenta di intercambio 
di criptomoneda di Alameda 
conteniendo como $1 biyon 
den criptomoneda riba dos di 
e intercambionan mas grandi 
di criptomoneda na China. 


Bankman-Fried, 31, a com- 
pronde 
cu 
autoridadnan 
Chines a congela e cuentanan 
como parti di un investiga- 
cion andando riba un contra- 
partido particular di Alameda, 
segun e acusacion. Despues 
cu Bankman-Fried a faya 
varios intento durante varios 
luna pa descongela e cuen- 
tanan a traves di metodonan 
incluyendo usa abogadonan 
pa lobby, Bankman-Fried a 
bay di acuerdo pa paga varios 
miyon dollar na soborno pa 
descongela e cuentanan, se- 
gun e acusacion. 


Entre e intentonan fracasa, 
e acusacion ta bisa cu Bank- 
man-Fried y otronan dirigi pa 
su persona a habri cuentanan 
fraudulento nobo den e in- 
tercambionan Chines usan- 


do informacion personal di 
varios individuo no afilia cu 
FTX of Alameda pa purba di 
evadi orden di congelamento 
y move criptomoneda for di 
cuentanan congela na e cuen- 
tanan fraudulento. 


Un porcion di e pago di so- 
borno di criptomoneda, e 
tempo ey na balor di como 
$40 miyon, a ser movi for 
di e cuenta principal di in- 
tercambio di Alameda na un 
wallet priva na november 
2021, y e cuentanan congela 
a ser descongela na e mesun 
momento, segun e acusacion. 


Despues cu Bankman-Fried 
a ricibi informacion cu a 
descongela e cuentanan, el 
a autorisa e transferencia di 
diesmiles di dollar adicio- 
nal den criptomoneda pa 
completa e soborno, segun 
e acusacion. Entre esnan ya 
acusa den e caso ta Carolyn 
Ellison, ex-hefe ehecutivo di 
Alameda. El a bay di acuerdo 
pa testigua contra Bankman- 
Fried, mescos cu otro dos 
ex-ehecutivo di FTX kende a 
declara culpabilidad den acu- 
erdonan di cooperacion cu 
gobierno. 


Nan a perde nan storia na sclavitud y DNA awo ta skirbi esaki back 


(AP) - Den aña 1700, un 
mucha homber a nace den 
sclavitud na Merca Colo- 
nial. El a pasa henter su 
bida trahando den e ciu- 
dad Charleston na South 
Carolina y ora cu el a 
fayece, el a ser dera con- 
huntamente cu 35 otro 
catibo. 


Esaki ta e storia cu investiga- 
dornan probablemente a des- 
cubri di e homber, pa ken no 
tin record skirbi ni tampoco 
pa e otronan dera na e sitio. 
Nan nombernan a ser perdi, 
conhuntamente cu otro deta- 
yenan di nan bida. Sinembar- 
go, awo por conta nan storia 
via loke a laga atras manera 
wesonan, djente y special- 
mente nan DNA. 


Den decadanan recien, avan- 
cenan den investigacion di 
DNA a permiti cientificonan 
haci uso di restonan y asina 
tin un bista di e bida di per- 
sonanan cu tin hopi tempo 
morto. Na Charleston, esaki 
ta nifica yega na algun di e 
raiznan Africano cu sclavi- 
tud a corta. “Nos ta treci- 
endo nan memoria back na 
bida,” Raquel Fleskes, un 
antropologo na University of 


Connecticut ken a studia e 
restonan a splica. “Esaki ta e 
manera di restaura e dignidad 
di individuonan cu semper 
mester a por mantene nan 
dignidad.” 


E proyecto aki na Charleston 
a cuminsa un decada atras, 
ora cu empleadonan di con- 
struccion a yega na e restonan 
bao di e tereno di Gaillard 
Center, un punto di arte den 
e ciudad cu tabata pasando 
door di un expansion. 


E restonan cu a descubri ta 
aparenta di ta di e person- 


anan cu tabata catibo di de- 
scendencia Africano cu ta- 
bata bida den e area. Algun di 
nan ta probablemente entre 
e 175,000 Africanonan cu a 
cumpra via Charleston Port, 
un punto pa e trafico trans- 
Atlantico di esclavo. E ciudad 
a bolbe dera e restonan na e 
sitio, unda tin plan pa crea 
un fontein den nan memo- 
ria. Sinembargo cu tiki deta- 
yenan den record disponibel, 
miembronan di e comunidad 
tambe ta interesa den usa 
ciencia pa siña mas tocante e 
personanan aki y e historia cu 
nan ta carga, Flakes a splica. 

Minister Endy Croes a reuni cu presidente di Aruba Taekwondo Association Sr. Moises Fernandez 
Asociacion di Taekwondo ta solicita contribucion pa actualisa sistema di scoring 


Dialuna tardi, Minister Endy Croes hunto cu ekipo di 
Ministerio di Deporte a reuni cu presidente di Aruba 
Taekwondo Association, Sr. Moises Fernandez. Duran- 
te e reunion Sr. Moises Fernandez a trece tres (3) punto 
importante dilanti pa e mundo di taekwondo. 


Un di e puntonann aki ta nan deseo pa trece un entrenador 
internacional na Aruba pa sigui desaroya e deporte di tae- 
kwondo. Banda di esaki, Sr. Fernandez a haci peticion na 
Ministerio di Deporte pa yuda haya un luga cu por huur na 
un prijs atractivo pa e federacion. Alabes, un luga unda e fed- 
eracion por ofrece e atletanan di tur nan club di taekwondo na 
Aruba pa practica deporte. 


Fuera di esaki, nan sistema di “scoring” ta basta anticua y cos- 
toso, pues ta desea di haya un contribucion pa busca un nobo. 
Ministerio di Deporte a palabra cu lo elabora riba e puntonan 
y e siman entrante lo duna Sr. Fernandez informacion di e 
ideanan cu a compila. 


Koeman ta critica despliegue “desordena” 
despues cu Oranje ta derota Gibraltar 3-0 


(DutchNews.nl) – Coach 
principal Ronald Koeman 
no por a sconde su decep- 
cion despues cu Hulanda 
a traha duro pa un victoria 
3-0 na Rotterdam contra 


Gibraltar. 


Dos cabezaso di Memphis 
Depay y Nathan Ake, ambos 
set up pa pasenan di Denzel 
Dumfries na banda drechi, a 


duna Oranje un bentaha 2-0 
trempan den e segundo mita. 


E tarea di Gibraltar a bira mas 
dificil ainda na momento cu 
mester a saca Liam Walker 
den minuut 50 pa un reto pisa 
riba debutante Mats Wieffer. 


Pero nan a continua defen- 
diendo contra e forsa di atake 
Hulandes, cu apenas un tiro 
rechasa di Ake hayando su 
caminda. 


Koeman tabata alivia pa caba 
un siman cu tabata sacudi 
pa malesa den e campo cu a 


priv’e di cinco hungador con- 
tra Francia. Dos di nan, Cody 
Gakpo y Matthijs de Ligt, 
tabata back den e alineacion 
contra Gibraltar, pero no por 
a dura henter 90 minuut. 


A reemplasa Depay den se- 
gundo mita despues di sali cu 
un lesion na su hamstring, e 
contratempo mas recien den 
un temporada den cual el a 
lucha pa forma y fitness. 


Koeman a bisa cu su team ta- 
bata “impreciso” y “tin biaha 
desordena,” convertiendo ap- 
enas tres chens di 51 tiro reg- 


istra na un porteria contra un 
pais cual henter su poblacion 
ta fit comodamente paden di 
stadion De Kuip. 


“Nos tabatin un cantidad di 
chens unda si nos lo tabata 
un tiki mas skerpi e golnan lo 
a bin, pero en general e tabata 
menos di loke mi a spera,” e 
manager a bisa. “Ta cla cu nos 
futbol mester mehora. 


E siguiente partido di Oranje 
den Cmapeonato Europeo ta 
na cas, contra Grecia dia 7 di 
september. 


Ruman di Aaron Hernandez aresta pa incidente na sede di ESPN 


(AP) — Ruman homber 
di e fayecido hungador 
di New England Patriots, 
Aaron Hernandez, ta en- 
frentando cargonan crim- 
inal y di vehiculo di motor 
na Connecticut, acusa di 
tira un pida baranca con- 
tra e campus di sede di 
ESPN y evadiendo polis 
durante 
persecusionnan 
breve na otro pueblonan. 


Dennis John Hernandez, 36, 
kende tambe ta conoci como 
DJ y Jonathan, a ricibi cita- 
cion pa delito pa violacion di 
paz diahuebs di parti di polis 
di Bristol en conexion cu e 
incidente di ESPN, segun un 
rapport di polis. 


Hernndez, 
kende 
tabata 
hunga quarterback y wide 
receiver na UConn den mita 
di añanan 2000, a bay ESPN 
den un auto, posiblemente 


un Uber, y a tira un saco con- 
teniendo un pida baranca y 
un nota riba e propiedad, se- 
gun polis a bisa. Despues el a 
bandona e sitio. 


E nota tabata bisa: “Na tur 
noticiero, ta ora pa boso tur 
realisa e efecto cu medio- 
nan tin riba tur miembro di 
famia. Ya cu boso ta un lider 
mundial, tal bes bo por lidera 
con ta entrega media y men- 
sahenan pida pa pida. Hacie 
limpi. Saludo, Dennis J. Her- 
nandez,” segun polis. 


Hernandez no a responde in- 
mediatamente na un e-mail 
di AP solicitando comentar- 
io. No tin abogado lista p’e 
den documentonan di corte. 
Hernandez a lanta na Bristol 
y recientemente tabata biba 
na Riverview, Florida. 


Su ruman chikito, Aaron 


Hernandez, un tight end pa 
e Patriots, a comete suicidio 
na 2017 den un cel di prison 
mientras tabata cumpli un 
sentencia pa asesinato. 


Anteriormente diahuebs, po- 
lis di Bristol a bisa cu nan a 
ricibi un keho anonimo di un 
persona bisando cu nan tabata 
preocupa pa Dennis Hernan- 
dez pasobra el a bisa cu e ta- 
bata kier destrui propiedad na 
e Capitol estatal y na ESPN. 


Un vocero di ESPN a bisa cu 
e compania tabata cooperan- 
do cu polis y a nenga di duna 
mas comentario. 
Tambe diahuebs, polis di 
Cheshire a acusa Hernandez 
di core iresponsablemente, 
poniendo polis persiguie, y 
otro cargonan di vehiculo di 
motor en conexion cu even- 
tonan dia 8 di maart, segun 
documentonan di corte. 


Polis a bisa cu Hernandez a 
eludi polis di Southington y 
Cheshire durante persecu- 
cion, pero despues a gar’e na 
Bristol. Polis di Bristol a bisa 
cu Hernandez tabatin prob- 
lema di salud mental y a hib’e 


hospital pa un evaluacion. 
Polis a bisa cu Hernandez a 
bisa nan cu e tabata coriendo 
rond Connecticut e dia ey 
purbando di wordo aresta 
“pasobra e no tabata kier keda 
na cas di su mama mas.” 

Parlamentario Marco Berlis (MEP): 
Caso Diamanta ta e ehempel perfecto pakico integridad 
mester keda reenforsa den Parlamento 


Diabierna 24 di maart tur medio- 
nan di comunicacion tabata cu- 
bri e veredicto di Sr. Alan Howell. 
Hues a dicta sentencia y a conde- 
na Sr. Howell na 24 luna di prison, 
di cual 6 luna ta condicional y un 
tempo di prueba di 3 aña pa des- 
falco di no menos di Afl.195.404 
en total di placa di Pais Aruba, y 
pa estafa y falsificacion. 


E desfalco cual Sr. Howell a haci su 
mes culpabel di dje como Parlamen- 
tario, ta cu el a malversa placa cu su 
partido ta ricibi pa paga costonan di 
fraccion. Kiermen, placa di pueblo 
tambe por wordo malversa den Cas 
di Pueblo! Mirando cu nos ta papia 
di un suma gigante di Afl.195.404 cu 
un Parlamentario a malversa, ki con- 
secuencia esaki por tabata tin pa Sr. 
Howell si e tabata den Parlamento 
ainda? Tin leynan ancra den nos con- 
stitucion pa Parlamentarionan cu ta 
abusa di placa di pueblo? Si un Par- 
lamentario haci su mes sospechoso of 
culpabel den un caso grandi, e mes- 
ter por keda sinta den su stoel como 


parlamentario? Dicon kier adresa tur 
sorto di cos den Parlamento pero 
Parlamentarionan di oposicion no ta 
habri y ta hasta rechasa pa papia riba 
e tema aki? 


E situacion actual di parlamento 
Actualmente no por haci nada contra 
un Parlamentario cu ta sospechoso 
sinta den Parlamento. Segun nos 
constitucion e Parlamentario tin su 
derechonan. Adicionalmente, segun 
ley e ta inocente te cu ora veredicto 
bisa lo contrario. Sinembargo, nos 
ta biba den un tempo unda cu cierto 
politiconan cu ta sospechoso den un 
caso ya no ta tuma “honor na nan mes 
mas,”y ta retira temporalmente for di 
scenario te ora cu e tin un veredicto 
di hues. Poco ta e hendenan cu ainda 
ta carga un midi di consenshi, cu ta 
compronde cu nos ta un “voorbeeld 
functie” pa nos comunidad. 


Den caso di Paul Croes nos a wak 
cu el a retira como minister. Si acaso 
hues condena Benny Sevinger dia 14 
di April proximo den caso Avestruz, 


nos lo sigui wak un Parlamentario 
condena sinta den sala di Parlamento? 
Sr. Sevinger lo tuma honor na su mes 
y retira for di Parlamento? Of e lo 
haci uzo di Hof y cassatie pa hustifica 
su presencia den Parlamento? 


Nos trabao ta pa controla gobier- 
no. Esaki ta exigi un standard di 
integridad mas halto pa nos mes 
Como politico nobo cu ta kere den 
standard di integridad halto, mi ta 
kere tin hopi trabao pa wordo haci ai- 
nda den nos Parlamento riba e topico 
aki. E ta ironico cu oposicion den 
Parlamento no ta dispuesto pa papia 
di e standard mas halto aki. Te has- 
ta mi por bisa cu ta parce cu oposi- 
cion no kier subi e mesun standard 
di transparencia aki pa Parlamento. 
Esaki ta keda un taboe pa nan paso- 
bra tin algun “colega” Parlamentario 
cu ta comprometi? Esaki no ta haci 
cu cierto fraccionnan den Parlamento 
tin ‘double standards’? Kiermen cu 
nan compromiso cu nan coleganan 
comprometi tin mas balor cu pueblo? 


E invitacion pa bin sinta na mesa 
Como representante di pueblo mi ta 
invita tur Parlamentario pa nos sinta y 
yega na un acuerdo con nos por subi 
e calidad y integridad di Parlamento. 
E ta inaceptabel pa nos keda exigi 
transparencia di Gobierno, pero no 
kier tuma accion pa e imagen mancha 
cu nos tin actualmente. Sr. Howell 
y Sevinger ta ehempelnan recien. Si 
nos keda hustifica pakico nos “no kier 
atende” cu e asunto aki, y kier pre- 
tende di ta luchando pa integridad, 
pueblo lo yega hopi liher na e con- 
clusion cu cierto politiconan lo sigui 
haci loke ta cumbini nan y no loke ta 
cumbini pueblo di Aruba. 


Prome Minister Evelyn Wever-Croes (MEP): 
Acuerdo firma entre gobierno di Aruba y Jaxport lo conduci na rebaho di 
gastonan di importacion 


“Aruba despues di pandemia ta 
trahando duro riba recuperacion, 
no manera e isla tabata prome 
sino miho, mas fuerte y mas re- 
siliente.” Prome Minister Evelyn 
Wever-Croes hunto cu Minister 
Dangui Oduber, na Jacksonville 
Florida, a reuni cu ehecutivonan 
di Jacksonville Ports Authority 
(JAXPORT). 


Gobierno di Aruba a yega na un 
"memorandum 
of 
understanding 
(MOU)" cu JAXPORT pa asina yuda 
Aruba cu desaroyo di e waf. Cu e acu- 
erdo aki, JAXPORT lo yuda Aruba 
Ports Authority (APA) desaroya e waf 
di container, pa asina mehora esaki, 


dunando Aruba e oportunidad di por 
habri mas liña di cargo entre Merca y 
Aruba, y no sigui depende di e unico 
liña cu ta sali for di Miami. 


Manera ta conoci, Aruba ta un isla 
na unda tur cos ta importa y debi na 
varios crisis mundial, prijs di pro- 
ductonan a subi, causando asina un 
aumento den prijs di exportacion. 
Exportacion di productonan for di 
Miami ta hopi caro y pa e motibo 
aki, Gobierno ta buscando diferente 
alternativa pa asina baha gastonan di 
importacion. 
Den e siguiente dianan Minister 
Dangui Oduber lo tin mas reunion, 
sperando asina di por concretisa mas 
palabracion. 
Un otro aspecto cu Aruba kier de- 
saroya, ta e economia basa riba tur- 
ista crucero. E cruceronan ta bay- 
endo mas y mas riba LNG y p’esey 
ta importante pa Aruba por ofrece 
esaki. Eagle LNG tambe ta estableci 
na JAXPORT, y Aruba tin un acu- 
erdo firma cu nan pa transicion di 
energia, pa no sigui depende di HFO 
sino di energia limpi (liquid natural 


gas). Hunto cu LNG a traves di JAX- 
PORT, Gobierno lo por yega na miho 
palabracionnan. 


“Aruba despues di pandemia ta tra- 
hando duro riba recuperacion, no 
manera e isla tabata prome sino miho, 
mas fuerte y mas resiliente. Pa cu 
esaki, Gobierno ta busca partnernan 
strategico y JAXPORT sigur ta un di 
nan”, Prome Minister a expresa. 

Lider di partido Curpa, Eric Ras 
Medida y exoneracion di maldad ta e modus operandi di gobierno 


MEP a campaña cu nan 
conoce e materia y cu lo 
goberna sin medida, pero 
e realidad a resulta otro. 
MEP a introduci yen di 
medida, pues un engaño 
total. Partido MEP ta bay- 
endo pa di 6 aña di gober- 
nacion, pero nos por mira 
cu nan no a bin cu ningun 
proyecto pero si cu hopi 
medida. 


Resultado di e medidanan aki 
por mira tur caminda pasobra 
nos isla ta bayendo atras cada 
dia cu pasa. Parce cu e 6 aña 
di gobernacion aki nos minis- 
ternan ta manera turista. Un 
gobierno cu ta puro biaha- 
mento y sin resultado. Un 
gobierno cu 6 aña ta cobra y 
ta haya tur sorto di toelage pa 
biahamento, pero sin ningun 
resultado na bienestar di nos 
pueblo. 
Nos por a sinti cu den pueblo 
tin basta disgusto grandi pa 
exoneracion di ex-minister 
di Turismo y Transporte 
encuanto e contract cu To- 
fanelli. Un ex-minister cu 
no solamente un biaha, sino 
3 biaha no a respeta e ley di 
Comptabilidad. E mas tristo 
ta cu e contenido di e con- 
tract a keda scondi pa pueblo 
y Parlamento di Aruba. No 
por a saca afo unda e placa di 
pueblo a wordo malgasta. Un 
rapport di CAD cu ta papia 
bon cla, cu ta mustra cu placa 
di pueblo a wordo malgasta y 
no tin ningun caminda para 
cu por hustifica e malgasta- 
mento aki. CAD a mustra e 
gobierno di AVP cu pa haya 
sa e berdad tras di e contract 


di Tofanelli mester a laga un 
investigacion 
penal 
tuma 
lugar. Lastimamente nunca a 
entrega un keho oficial. Un 
investigacion penal sigur lo 
por tabatin consecuencianan 
pisa pa e ex-minister. Nos 
por corda cu a usa e palabra 
di Universidad di corupcion 
pa e gobierno di AVP, pero e 
imagen di partido MEP den e 
gobierno di 2001 pa 2009 no 
ta mihor tampoco. 


Durante 8 aña di gobernacion 
di AVVP nada no a wordo 
haci cu e contract di Tofanelli 
tampoco. Riba dje e ex-min- 
ister ta mara pais Aruba na 
un contract di $850.000, y un 
Parlamento cu kier tapa mal 
gobernacion di partido MEP 
intencionalmente a vota pa 
paga awg.2.120.000, for di 
caha di gobierno. Un pre- 
gunta grandi ta keda cu ta usa 
placa di pueblo sin cu tabatin 
un destaho publico y sin cu 
tabata tin autorisacion di Par- 
lamento pa un suma di mas 
di awg.100.000. Parlamento 
ni sikiera tabata interesa pa 
sa e contenido di rapport di 
CAD. Hopi pregunta ta bin 
dilanti cu no ta por nada cu 
partido MEP a gara e cartera 
di minister di Turismo for di 
2017. Esaki ta netamente pa 
asina salba e ex-ministernan 
di partido MEP den e gober- 
nacion di 2001 pa 2009. 
Nada no a cambia di par- 
tido mep di 2009 y di e mep 
di 2017. E gobierno di MEP 
aki conscientemente no ta 
respeta e ley di comptabi- 
lidad y ta haci uso di placa di 
pueblo pa despues di 2 aña ta 


pidi Parlamento pa exonera e 
ministernan di nan respon- 
sabilidad. E gobierno aki no 
tin respet pa nos leynan y ta 
haci cu ta nan ta doño di pais 
Aruba paso nan por haci y de- 
shaci cu placa di nos pueblo. 
No tin placa pa nos grandi- 
nan y esnan cu no tin trabao 
cu mester paga nan eigenbij- 
drage na AZV pa nan remedi. 
Salud di nos pueblo no ta im- 
portante, p’esey locual ta para 
den punto 3 di salud y bien- 


estar di desaroyo sostenibel 
ta puro gañamento. Ken por 
kere un gobierno cu a prefera 
di laga nos grandi y esnan sin 
trabao muri cu yudansa den 
compra di nan remedinan. 
Nos por mira cu na Hulanda 
partido BBB ta pidi pa hinca 
mas placa den cuido pasobra 
tin necesidad y aki na Aruba 
gobierno di Aruba ta kita 60 
miyon florin for di fondo di 
AZV. 
Nos por mira berdad cu nin- 


gun hende por haci bofon 
di Dios pasobra locual bo 
sembra lo bo cosecha. Tur e 
partidonan cu a vota na fabor 
di leynan cu ta bay contra di 
principionan di Dios lo su- 
fri nan consecuencia di nan 
maldad. E husticia di Dios ta 
na caminda. Partido Curpa 
un partido cu ta para pa ley- 
nan di Dios y lo sigui lucha 
pa e bienestar di e famia crea 
pa Dios. Partido Curpa ta e 
unico alternativa. 


Partido MEP: Hues a dicta 2 aña di castigo pa ex-parlamentario di POR 
Decision di Evelyn Wever-Croes pa baha gobierno na 2021 
tabata esun corecto 
Dia 31 di maart 2021, 
Prome Minister Evelyn 
Wever-Croes a sorprende 
tur hende na momento cu 
ela entrega retiro di Gabi- 
nete Wever-Croes 1. Mas 
grandi ainda tabata e sor- 
presa ora el a menciona e 
motibo di e retiro. 


Mas trempan e mesun dia, 
Ministerio Publico a publica 


cu e lider di partido POR, 
Alan Howell, partner den 
coalicion Wever-Croes 1, a 
bira un sospechoso den un 
caso di corupcion, cu ta en- 
volve placa di pueblo. 


Prome Minister a papia cu 
Sr. Howell y a puntr’e si e ta 
tuma su retiro como Parla- 
mentario. Debi cu Sr. How- 
ell no kier a entrega su retiro, 


Prome Minister despues di 
consulta interno a tuma e 
decision di entrega retiro 
di 
Gabinete 
Wever-Croes 
1 imediatamente, y a yama 
eleccion 3 luna adelanta. 
Prome Minister a subraya cu 
pa su Gabinete integridad ta 
hopi importante, y pa e mo- 
tibo aki, no por a sigi goberna 
cu un partner cu ta sospecho- 
so. Segun Prome Minister, e 


no tabata un decision facil, 
pasobra Aruba ainda tabata 
den crisis, pero e kiebro di 
integridad tabata demasia- 
do grandi pa sigui goberna 
manera nada no a pasa. 


Hopi ta esnan cu a elogia e 
decision di Prome Minister, 
pero alabes hopi a cuestiona. 
Tabatin hasta speculacion cu 
tabata un strategia politico pa 


evita mas partido participa na 
eleccion. 
Awe hues a dicta 2 aña di cas- 
tigo pa Sr. Howell, y tur es- 
nan cu a cuestiona tambe por 
mira cu baha gobierno dia 31 
di maart 2021, di berdad ta- 
bata e miho decision. 
Integridad no ta djis un pal- 
abra, integridad ta un forma 
di pensa y di actua, hasta ora 
cu ningun hende ta mira. 


A20 

Resultado Sorteo 
maart 28, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
54.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


4561 


Sorteo # 3868 


Sorteo # 742 


x afl. 500,00 


x afl.15,00 
x afl 50.00 


Piscis 


X2 


540 


x Jackpot 


Sorteo # 3868 
Sorteo # 


Sorteo # 1924 


0746 


0702 


Sorteo # 3868 


3984 


x Jackpot 


x match 4 
x afl. 12,00 


www.lottoaruba.com 


resultado : sorteo 28 Maart 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6637 
700.000,- 


x Jackpot 
x Match 4+ 


Proximo Jackpot 


FP 


8208 


Afl. 490.000,- 




Letter 


0 
0 
0 
0 


0 
3 


94 


0 
0 
0 
0 
0 

X2 
06-16-19-20-28 


1255 


www.lottoaruba.com 


resultado : sorteo 27 Maart 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9331 
650.000,- 


x Jackpot 
x Match 4+ 


Proximo Jackpot 


X3 


026 


x Jackpot 


Sorteo # 7902 
Sorteo # 2374 


Sorteo # 1651 


6268 


8472 


Sorteo # 6946 


5516 


x Jackpot 


x match 4 
x afl. 12,00 


8634 


Sorteo # 5705 


Sorteo # 635 


x afl. 500,00 


x afl.15,00 
x afl 50.00 


Tauro 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


x Match 4 
54.000,- 


Proximo Jackpot 


Sorteo # 


Sorteo # 6072 


Afl. 490.000,- 


anochi 


diario 
Korsou 
super4 
flamingo 


7058 
6722 
8290 
1615 
9466 
3427 
super5 
8954 
4598 
3835 
12472 
6963 


Departamento di Salud 
Publico Aruba na e mo- 
mentonan aki ta eher- 
ciendo un investigacion 
national riba topico di 
salud cu ta hiba e nomber 
STEPS 
2023. 
Meta 
di 


STEPS ta pa colecta in- 
formacion (data) di salud 
for di nos ciudadanonan 
entre edad di 18 cu 69 aña. 
E informacion aki ta wor- 
do colecta pa medio di 3 
paso. 


Paso 1. Entrevista cu un en- 
cuestador. Cu un tablet den 
mas y haciendo uzo di un 
sistema automatisa di World 
Health Organisacion (WHO) 
un encuestador ta pasa algun 
cas pre selecciona den un area 
specifico pa haci diferente 
preguntan na ciudadanonan 
na nan cas. 


Paso 2. Midimento fisico 
di entre otro presion, peso, 
largura, heup y cintura di e 
ciudadano na su cas. Esaki ta 
wordo haci pa e encuestador. 


Paso 3: Test di sucu y coles- 
terol door di un prikker. Pa 
e test aki e ciudadano mester 
acudi na yuna parti mainta na 
DVG Oranjestad of IBISA 
San Nicolas y pa esnan cu no 


Diasabra 1 di april 2023 Santo Eucaristia ta cuminsa 
pa 7 or di mainta, prome ta resa Santo Rosario pa 6.15 
“Misterio Gososo”, despues ta resa Salve Regina. 


Ta invita tur fielnan pa asisti diasabra mainta 1 di april 2023 
pa un Santo Sacrificio di Misa. Mama Maria a bisa na tres 
wardadornan pa resa e Santo Rosario tur dia. Papa Francisco 
ta haci un suplica pa resa e Santo Rosario. Rusia ta sigui cu 
guera y ta comete actonan di criminalidad contra muchanan 
inocente. Ta kita muchanan for di nan mayornan, ta contra ley 
di humanidad. 


Aki na Aruba nos tin tur libertad, no ta tur parti di mundo tin 
libertad di expresion. Gradici Dios pa esnan cu ta haci nan 
esfuerso pa presenta nos isla den weganan di deporte, y tambe 
esnan cu ta guianan. 


Cu Dios bendiciona nos hobennan, mayornan tin e obliga- 
cion pa lanta nan yiunan den un hogar di comprendemento, 
amor y respet. Laga nos resa pa necesidad di Iglesia Universal, 
pa Papa Francisco, Obispo Luis Secco, tur sacerdote, Diacono 
y laiconan. Pa nos Gobernantenan y tur cu ta carga respon- 
sabilidad pa nos pais Aruba. Oracion pa nos enfermonan den 
hospital y esnan cu ta sufri di malesanan incurabel, pero pa 
Papa Dios tur sanacion ta posibel. 


DVG ta en busca di encuestador y prikker 
Pa yuda cu investigacion di salud national STEPS 


tin transporte un prikker por 
pasa na cas pa haci e test aki. 


Na e momentonan aki DVG 
ta enbusca di mas encuesta- 
dor y prikker y ta haci un in- 
vitacion na es cu ta desea di 
yuda den e investigacion aki 
como encuestador of prikker 
pa tuma contacto cu DVG na 
5224200 of mail nos na servi- 
cio@dvg.aw cu bo datosnan 
personal y number di telefon. 


Pa fungi como encuestador 
of prikker mester por cumpli 
cu e siguiente exigencianan; 
Minimo 18 aña 
Responsabel 
Tin propio transporte 
Como encuestador mester 
ta dispuesto pa traha durante 
diferente orario den siman y/ 
of den weekend. 
Como prikker mester por 
traha den siman entre 6or- 
9or am y den weekend 7or- 


10or am. 


STEPS ta premira di dura te 
cu mita di juni 2023, Duran- 
te e periodo aki lo brinda un 
pago pa ora di trabao eherci y 
pago pa gastonan extra mane- 
ra gasoline. 


Training pa encuestador y 
prikker lo tuma luga diabi- 
erna dia 31 di maart na Surf- 
side Marina. Es cu ta interesa 
ta wordo encurasha pa tuma 
contacto cu nos mas pronto 
posibel. 
Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba Insta- 
gram directie_volksgezond- 
heid_aruba, subi nos website 
www.dvg.aw, yama nos na 
522-4200 of mail nos na ser- 
vicio@dvg.aw 


Diasabra 1 di april 2023, 
Santo Eucaristia na Kapel di 
Alto Vista y na Blue Army (Cas 
Curason di Maria) na San Nicolas 


SERVICIO A21 

TA BUSCA 


aBEso 
roofing & Contractors 


ta Busca 
Dakbedekkers 
Por yama na 
593 6720 of 593 9536 


________________________________216379 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BUSCA 
Professional signs & Metal 
mester specialista cu experticia 
cu por traha cu letternan y 
structura di aluminium form 
welding (sign maker y sign 
paint) elabora tambe letter in 
plexiglass 
Tel. 587 0442 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 
Brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di orgel. 
tin 3 cylinder noBo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
tel. 594 1317 
________________________ 


obituario 
a22 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente: 



Nigel André Hill 
*29 maart 1998 - †15 maart 2023 


Na nomber di su: 
Mama: Helga y Alexander Simmons-Hill 
Tata: 
Rafael Wilson 
Yiu: 
Nigely Hoedt 
Yiu di criansa: 
Chelsea Hoedt 
Mama di su yiu: 
Johanna Hoedt 
Rumannan: 


Elvira Koffijberg-Wilson y Famia 
Trudy Wilson y Famia 
Tanta y Omonan: Astrid Hill 
Mayra Mercan-Winterdal y Famia 
Janine van der Hoorn-Winterdal y Famia 
Altagracia Lampe-Winterdal y Famia 
Anette Winterdal y Famia 
Lizette Winterdal y Famia 
Minerva Wilson (Hulanda) 
Irma Wilson (Hulanda) 
Erick Junior y Famia (USA) 


Welo na bida: Erick Thomas y Famia (USA) 
Omo y Tantanan grandi: 
Suzette Curiel y Famia 
Julio Curiel y Famia 
Pamela Breed y Famia 
Silda Curiel y Famia 
Hugo Curiel y Famia 
Basheba Curiel y Famia 
Saskhia Curiel y Famia 
Dino Curiel y Famia 
Atilus Curiel y Famia 


Primo y Primanan: Jenny-Lee, Jacelyn, Janet, 
Daphne, 
Quinten, 
Jermaine,Shadee, 
Genee, 
Shannon, Brittany, Shaniah, Brandon, Crystal, 
April, Gili, Jaydon y Sophie. 


Famianan: Hill, Wilson, Simmons, Winterdal, 
Mercan, van der Hoorn, Lampe, Thomas, Laveist, 
Balcazar de las Salas, Kelly, Gonzales, Santos do 
Nascimiento, Vrolijk, Paula, Curiel, Rivera, Jack, 
Joseph, Richardson, Breed, Thode, Canhigh, 
Phillips, Bennet, Hoedt, Koffijberg, Perez, Assaad, 
Garcia, Gibbs. 


Demas primo y primanan grandi, amigonan, 
conocirnan (mucho hopi pa menciona) na Aruba y 
Hulanda. Tur cu a stim’e y yud’e na bida. 


Acto di Entiero ta tuma Luga diabierna 31 maart 
2023 di 2or pa 4or na Misa Santa Teresita na San 
Nicolas for di 2or e restonan mortal lo reposa den 
misa Santa Teresita y despues lo hiba nos defunto 
stima na su ultimo luga di sosiego na Santana 
Catolico na San Nicolas. 


Adres pa condolencia: Aurora Funeral Home, 
diahuebs 30 maart 2023 di 7’or pa 9or anochi. 


Nos disculpa si den nos momento di tristeza nos 
por a lubida algun familiar, amigo of conocir 
Despues di entiero no ta ricibi bishita na cas. 


Enbes di flor of krans lo tin un box disponible pa 
un bon causa. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega.E ta hibami na awa trankil, 
Pa mi bolbe haña forsa”. 
Salmo: 23 


A fayece: 


Freddy Boekhoudt 
Cariñosamente yama: “Eddy of Papa” 
*26 maart 1965 - †22 maart 2023 


Na nomber di su: 
Esposa: 
Lisandra Sharine Boekhoudt-Blanco 


Yiunan: 
Jaqueline Boekhoudt y Aldrich Dania 
Edsel Boekhoudt 
Edson Boekhoudt 


Tata: † Dominico Boekhoudt 
Mama: † Theresita Boekhoudt-Rasmijn 
Nietanan Stima: 
Rocheline Boekhoudt 
Angely Dania 
Manera Nieta: Aldriën Dania 
Rumannan: Alicia y Lino Robert 
Magriet y Jani Dirksz 
Roberto Boekhoudt 
Milo Boekhoudt y Mariana Angela 
Ricardo Boekhoudt y Ingrid Carrasquero 
† Gabriel Boekhoudt 
Efigenia Boekhoudt 
Angeline Boekhoudt y Francis Dijkhoff 
Soraida Boekhoudt y Eric Pardo 
Suegro: Juan y Maria Blanco 
Suegra: Filomena Servud y Segundo 
Koolman 


Ihanan: Aaron, Isha y Yabib 


Sobrino(a)nan, 
primo(a)nan, 
swa 
y 
cuñanan, tanta y omonan, comer y comper 
nan, tur su bon coleganan di DOW infra, 
bisiña nan 


Demas famia: Boekhoudt, Blanco, Servud, 
Dania, Koolman, Rasmijn, Yarzagaray, Ras, 
Robert, Dirksz, Dijkhoff, Franken, Charles, 
Navas, Dabian, Carrasquero, Pardo, Croes, 
Kock, de Lange, Bennett, Prescott, Maduro, 
Angela, Arena, Marchena, Kelly, Tromp y 
Guanipa. 


Nos disculpa si nos por a lubida un of otro 
famia of conocir den nos tristeza. 


Acto di entiero lo tuma lugar Diaranson 29 
di Maart 2023 di 2’or pa cu 4’or di atardi na 
Aurora Funeral Home y despues lo sali bai 
pa santana Catolico na Santa Cruz. 


Nos ta lamenta cu despues di entiero nos 
no por ricibi bishita di condolencia na cas. 


obituario a23 


Diaranson 29 Maart 2023 


“Señor ta mi wardador, mi’n tin falta di nada 
Den cunucu di yerba berde e ta ponemi sos- 
ega. E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Cecilio Efrain Pers 
Pa, Pachi, Opa, Mo/Oom Silo 
Mihor conocí como: “Silo” 
*01-02-1941 - †26-03-2023 


Mayornan: 
†Hilario Hose Pers 
y †Juana de la Cruz-Tromp 


Na nomber di su 
casa: 
†Edita 
Francisca 
Pers-Figaroa 


Yiunan: 
R o l a n d o , 
Annemiek y famia 
Rafaela y famia 
Raymundo y famia 
Rudolfo, Ramona y famia 


Manera yiu: 
Michael, Orlando, 
Anchelita, Christiaan, Jack, Warry y Mau- 
rice 


Nietonan: 
Joanna, Joshua y 
famia, Junior Raymundo, Julien, Aiden y 
Yoël 


Ihanan: 
Anthony Figaroa y 
Darrick van Boekel 


Rumannan: 
Mirna Pers y famia 
di rumannan defunto 


Subrinonan: 
Rinaldi, 
Yolanda, 
Astrid, Lydia, Dora, Albert, Johnny, Filonila, 
Vivian, 
Marcelino, Giovanni, Vernancio, 
Marco y Geraldine 


Tur su prima y primonan y cuñanan na Aru- 
ba, Curacao y Hulanda, Peloteronan di Aru- 
ba Juniors, comer y compernan y bisiñanan 


Demas famia y conocirnan: Pers, Pom, Eck- 
meyer, Tromp, Nedd, Maduro, Figaroa, 
Leest, Mulder, Croes, Persijn, Kelly, Fran- 
ken, Webb, Brugman, Rog, Janga, Estela, 
Nogera, Richardson, Giel, Lopez-Capicot- 
to, Geerman 


Acto di entiero lo tuma lugar Diabierna 31 
di Maart 2023 di 2:00 p.m. – 4:00 p.m. na 
misa Santa Anna na Noord despues sigui pa 
Santana Santa Anna. 


Famia ta pidi disculpa si pa un of otro mo- 
tibo a lubida nomber door di nos tristeza. 


Despues di acto di entiero no lo ricibi bishi- 
ta na cas. 


internacional 
a24 


Diaranson 29 Maart 2023 
“Nashville shooter” a tira indiscriminadamente riba su victimanan, 
segun polis 


(AP) — E persona arma cu 
a tira mata tres studiante 
y tres miembro di per- 
sonal na un scol Cristian 
na Nashville legalmente 
a cumpra siete arma den 
añanan recien y a sconde 
e armanan for di su may- 


ornan prome cu ehecuta 
e atake door di tira in- 
discriminadamente 
riba 
e victimanan y lansa tiro 
door di bentana y porta, 
segun polis a bisa ayera. 


E violencia dialuna na The 


Covenant School tabata e ti- 
ramento na scol mas recien 
cu a sacudi e nacion y tabata 
planea 
cautelosamente. 
E 
asesino, nombra den me- 
dionan Mericano como e 
“Nashville shooter”, a pinta 
un mapa detaya di e scol, in- 
cluyendo puntonan potencial 
di entrada y a vigila e edificio 
prome cu ehecuta e masacre, 
segun autoridadnan. 


E sospechoso, Audrey Hale, 
28, tabata un ex-alumno di 
e scol. Hale no a enfoca riba 
victima specifico – entre nan 
tres mucha di 9 aña y e cabe- 
sante di e scol – sino a enfoca 
riba “e scol aki, e edificio di 
iglesia aki,” segun vocero di 
polis, Don Aaron a bisa na un 
conferencia di prensa ayera. 


Hale tabata ricibiendo trata- 
mento medico pa un desor- 
den emocional no revela, y no 
tabata conoci pa polis prome 
cu e atake, segun hefe di polis 
Metropolitano di Nashville, 
John Drake a bisa durante 
un conferencia di prensa. Si 
polis tabata sa cu Hale tabatin 
pensamento suicida of homi- 
cida, “e ora nos lo a purba di 
confisca e armanan,” Drake a 
bisa, pero “nos no tabatin ab- 
solutamente ningun idea ken 
e persona tabata of si e tabata 
existi mes.” 


Drake a bisa cu e motibo di 
Hale ta desconoci, agregando 
cu e ta kere cu e asesino ta- 
batin “algun resentimiento di 
mester a bay e scol ey.” Du- 
rante e conferencia di prensa, 
Drake a descibi “varios texto 
skirbi pa Hale” cu ta men- 
ciona otro sitionan na The 
Covenant School. 


Contestando durante un au- 
diencia den Senado si De- 
partamento di Husticia lo 
habri un investigacion si e 
tiramento tabata un crimen 
di odio contra Cristiannan, 
Procurador General, Merrick 


Garland a bisa cu oficialnan 
federal tabata trahando cu 
polis local pa identifica un 
motibo. 


Imagennan di video ta mus- 
tra tres agente di polis bus- 
cando den cada klas un pa un, 
anunciando nan mes como 
polis. Despues ta mustra nan 
drenta area di lobby, sigui pa 
tiramento y un agente cu a 
grita dos biaha “kita bo man 
for di e arma.” Despues por 
mira e asesino inmobil riba 
vloer. 


Polis a duna informacion 
no cla riba genero di Hale. 
Pa varios ora dialuna, polis 
a identifica e asesino como 
un muhe. Despues, hefe di 
polis a bisa cu Hale ta trans- 
genero. Despues di e con- 
ferencia di prensa, Aaron a 
nenga di elabora riba con 
Hale tabata identifica. Den 
un e-mail ayera, vocero di 
polis Kristin Mumford a bisa 
cu Hale “a keda asigna como 
femenino na su nacemento. 
Hale tabata usa pronombre 
masculino riba su perfil di 
rednan social.” Despues na 
e conferencia ayera, Drake a 
referi na Hale cu pronombre 
femenino. 


Autoridadnan a identifica e 
muchanan fayecido como 
Evelyn Dieckhaus, Hallie 
Scruggs y William Kinney. 
E adultonan tabata Cynthia 
Peak, 61, Katherine Koonce, 
60, y Mike Hill, 61. 
Website di e scol funda 
na 2010 ta lista Katherine 
Koonce 
como 
cabesante. 
Peak tabata un maestro sub- 
stituto y Hill tabata un custo- 
dio, segun investigadornan. 


